
BISERICA  ŞI  CATEHIZAREA. 

In  articolul  dintâi  cerusem,  la  fine,  ca  afacerea  catehizării  să 
fie  regulată  de  biserică,  pe  baze  pozitive,  atât  în  raporturile  ei 
interne,  cât  şi  în  cele  externe.  Lucrul  este  a  se  înţelege  aşa,  ca 
biserica  să  facă  chestie  de  forţă  din  catehizare  spre  a  se  întări 
pe  sine  însaş  în  cuprinsul  organismului  său,  dar  în  aceeaş  vreme 
să  reguleze  şi  raporturile  externe  ale  catehizaţiei  în  acele  puncte, 
în  cari  biserica  vine,  prin  mijlocirea  propovăduirii  cuvântului  lui 
Dumnezeu,  în  atingere  cu  instrucţia  sau  învăţământul  lumean. 

Iar  în  articolul  al  doilea  am  spus,  că,  în  privinţa  raporturilor 
interne  ale  catehizaţiei,  se  recere  ca  Preasfinţitul  Sinod  episco- 
pesc,  ca  supremul  for  spiritual,  şi  Măritul  Congres  ca  forul  su¬ 
prem  în  cele  administrative,  să-şi  spună  cuvântul,  că  catehizarea, 
prin  fiinţa  sa  şi  prin  disciplina  bisericească,  este  legată  de  patrafir. 

In  urmare  ar  fi  de  dorit  ca,  tot  atunci,  aceste  supreme  foruri  să 
iee  şi  demersurile  de  lipsă  pentru  reformarea  radicală  a  învăţămân¬ 
tului  teologic  în  direcţiunea  şi  în  măsura  cerută  de  aceasta  şi 
alte  trebuinţe  ale  bisericei;  să  creeze  condiţiunile  de  lipsă  pentruca 
clerul  parohial  să  se  familiarizeze  cu  oficiul  catihetic  şi  să  se 
edifice  în  cunoştinţa  de  carte  şi  în  practica  catehizării. 

Iar  acum  e  la  rând  să  arătăm,  că  biserica  este  datoare,  ca 
guvern  bisericesc  spiritual  şi  ca  guvern  administrativ,  să  aibă  o 
deosebită  solicitudine  şi  pentru  regularea  catehizării  tinerimei 
noastre,  care  îşi  face  studiul  la  şcoale  susţinute  de  alte  autorităţi, 
cari  nu  cad  sub  jurisdicţiunea  bisericei  noastre. 

Pentru  noi  ca  biserică  şi  neam  nu  poate  adecă  să  fie  chestie 
secundară  nici  lucrul  acesta,  când  vedem  că  institutele  confesio¬ 
nale  de  învăţământ  sunt  zilnic  restrânse  în  libertatea  lor  şi  reduse 

cl  i ar  şi  în  privinţa  numărului,  în  favorul  institutelor  de  stat 
mai  ales. 

Statul  face  tot  mai  mult  problemă  de  stat  din  învă¬ 
ţământ,  care,  privindu-I  în  originea  sa,  a  răsărit  nu  din  institu- 
ţiunea  statului  civil,  ci  din  diregătoria  învăţătorească  a  bisericei. 

Astăzi,  zic,  se  sporesc  institutele  de  învăţământ  cu  caracter 
de  stat  şi  alăturea  de  ele  cele  ale  unor  anumite  organizaţii  so¬ 
ciale  private  şi  chiar  susţinute,  unele,  de  cătră  particulari.  Ade¬ 
vărat,  că  până  la  un  punct,  e  bine  aşa,  deoarece  astfel  cere  in¬ 
teresul  cultural  al  lumii  moderne,  —  dar  nu  e  bine  că  instrucţiunea, 
ca  atare,  se  separează,  uneori  se  aduce  chiar  în  situaţii  de  con¬ 
flict  cu  principiul  şi  cu  interesul  moral  (nu  zicem:  confesional) 
al  bisericei,  de  a  face  ca  învăţământul  şcolar  să  aibă  în  vedere 
şi  o  edificare  religioasă-morală. 

Multe  institute  de  învăţământ,  însă,  nu  mai  ţin  samă  de 
această  trebuinţă,  pe  care,  de  altfel,  însuş  statul  a  codificat-o 
în  legile  sale  atunci,  când  a  recunoscut  biserica  ca  instituţiune 
şi  organizaţie  folositoare  statului,  şi  atunci  când  a  decretat, 
deasetnenea  prin  lege  de  stat,  că  învăţământul  religiunei  este  obli  - 
gător  în  scoale. 

Dar  chestia  catehizării  trebue  să  ne  preocupe  nu  numai 
pentrucă  asta  o  cere  principiul  bisericei  şi  interesai  ei  de  viaţă , 
ci  pentrucă  —  celce  are  ochi,  poate  să  vadă  —  din  acest  punct 
de  vedere  stăm  azi  în  biserica  noastră  la  marginea  unui  lunecuş 
foarte  primejdios  faţă  de  pretenziunile  statului. 

Situaţia  este  următoarea: 

Zilnic  se  sporesc  şcoalele  de  stat  şi  de  alt  caracter,  cari, 
sub  presiunea  spiritului  «cultural »  din  apus,  coboară  în  valoare 
principiul  învăţământului  religiunei. 

Tot  atunci  putem  constata  şi  alt  fenomen  în  sinul  nostru : 
reducerea  numărului  institutelor  şi  înstăpânirea  unui  spirit  greu 
deasupra  acelora  cari  mai  rămân  şi  vor  mai  rămânea. 

Pe  de  altă  parte  setea  de  «şcoală»  n’a  fost  mai  pronunţată 
la  neamul  nostru  de  dincoaci,  decât  tocmai  acum,  când  pe  lângă 
atragerea  la  şcoală  prin  pornirile  sufletului  şi  prin  dorul  de  îna¬ 
intare,  mai  contribue  şi  sila,  urmată  din  acele  dispoziţii  ale  legilor 
de  stat,  cari  sunt  chemate  a  promova  învăţământul,  făcut  acum 
problemă  de  stat. 

In  urma  acestor,  tinerimea  noastră  şcolară  cere  intrare 
în  acele  multe  temple  ale  instrucţiune!  şi,  din  deosebite  pricini, 
foarte  mulţi  cercetează  scoale  de  acelea,  unde  nu  au  prilejul  de 
a-şi  însuşi  cunoaşterea  legii  strămoşeşti  şi  de  a  se  cultiva  în 
graiul  mamei  lor. 

Privind  lucrul  din  punct  de  vedere  al  intereselor  statului, 
trebue  să-i  concedem  şi  sâ-i  recunoaştem  dreptul  de  a-şi  întocmi 
învăţământul  său  cum  îi  convine  pentru  scopurile  sale.  El  nu 
este,  după  accepţiunea  vederilor  «moderne»,  îndatorat  —  dar 
nici  biserica  nu-1  poate  şi  nici  pretenţia  nu  o  are  de  a-1  sili  — 
să  se  preocupe  de  studiul  religiunei  şi  a  limbii  materne  (înţeleg: 
a  şcolarilor  de  altă  limbă  decât  cea  maghiară).  Cu  atât  mai  vârtos 
rămâne,  prin  urmare,  în  sarcina  confesiunilor  respective  a  purta 
grije  de  instrucţia  religioasă  în  scoale,  şi  de  aceea  a  limbii  — 
dacă  respectiva  confesiune  reprezintă  o  biserică  cu  caracter 
naţional. 

Aşa  vedem  noi  lucrurile  şi  aşa  înţelegem  că  ar  trebui  să  se 
desfăşoare  ele. 

Această  direcţiune  de  gândire  s’a  valorat  şi  din  partea  sta¬ 
tului  atunci,  când  însuş  statul  —  chiar  şi  din  punctul  său  de 
vedere  —  a  înfiinţat  d.  e.,  la  institutele  sale  medii  ş.  a.  catedre 
de  limba  acelei  poporaţiuni  nemaghiare,  care  împrejmueşte  res¬ 
pectivul  institut.  Aşa  s’a  făcut  la  Sibiiu,  Oradea-mare,  Lugoj, 
Arad,  Caransebeş,  etc. 

în  şcoalele  poporale  susţinute  de  stat,  s’a  făcut  în  instrucţie 
de  asemenea  loc  limbei  şcolarilor  nemaghiari,  —  prin  însaş  firea 
lucrului,  deoarece  instrucţia  acelora  exclusivă  în  altă  limbă  decât 
cea  maternă  este  o  imposibilitate  pedagogică. 

Propunerea  religiunei  însă  în  toate  aceste  şi  în  alte  şcoale, 
(susţinute  şi  de  alţi  factori  afară  de  stat),  a  fost  şi  mai  puţin 
discutată  decât  studiul  limbei  materne. 

Decând  însă  statul  urmăreşte  probleme  excluziviste,  lucrurile 
au  luat  altă  întorsătură,  în  paguba  bisericei.  (Rămânem  strict  la 
chestia  catehizării).  De  o  vreme  încoaci  adecă,  statul  priveşte 
cu  alţi  ochi  chestia  catehizării,  şi  cel  puţin  în  acelea  institute  de 
învăţământ,  pe  care  le  susţine  însuş,  vrea  să  vadă  religiunea 
propunându-se  nu  în  limba  maternă  a  şcolarilor  respectivi,  ci  în 
limba  statului. 

Statul  însă,  acum,  perde  din  ce  în  ce  tot  mai  mult  din 
vedere  punctul  de  mânecare  al  catehizării :  că  aceasta,  în 
cuprinsul  său  firesc,  aparţine  fiinţei,  datorinţelor  şi  oficiilor  bi¬ 
sericeşti. 

Cuprinsul  catehizării,  cum  am  arătat  în  rândul  prim,  este 
însuş  Cuvântul  lui  Dumnezeu,  care  nu  statului  s’a  dat  spre  chi- 
vernisire,  ci  bisericei,  prin  cărmuitorii  ei  spirituali,  care  este  epi¬ 
scopatul,1  care  singur  are  —  într’o  biserică  bine  ordonată  şi 
într’un  stat  loial  —  titlul  de  «chivernisitor  al  cuvântului»  (Luca 
I.,  2).  într’un  senz  impropriu  şi  restrâns  i-am  putea  numi  de  atari 
şi  pe  parohi,  cari  sunt  în  privinţa  aceasta  numai  delegaţii  epi¬ 
scopului. 

Punctul  acesta  de  mânecare  a  fost  recunoscut  şi  din  partea 
statului  atunci,  când  a  enunţat,  în  §§.  57  şi  80  ai  art.  de  lege 
XXVII,  din  1868,  că  de  instrucţia  religioasă  a  şcolarilor  dela 
şcoalele  comunale  şi  de  stat  are  să  se  îngrijască  respectiva  con¬ 
fesiune. 

Şi  mai  bine  a  marcat  acest  punct  de  mânecare  însuş  Mini¬ 
sterul  regesc  ungar  de  culte  şi  instrucţie  publică  printr’un  ordin 
al  său,2  în  care  —  făcând  directă  provocare  la  baza  adevărată 
a  catehizării,  adecă  la  dreptul  canonic  —  zice,  că  «îngrijirea  de 
instrucţia  în  religiune  şi  supraveghiarea  asupra  ei  îi  aparţine  epi¬ 
scopului  (arhiepiscopului)  în  temeiul  puterii  sale  caii h elice, 3  care 
îşi  are  rădăcina  în  Dreptul  canonic 4  şi  a  fost  în  conţinu  recu¬ 
noscută  şi  respectată  din  partea  statului,  legislativei  şi  în  vieaţa 
practică». 

Şi  e  foarte  corect  spus  acest  lucru  în  această  ţară,  în  care 
biserica  romană-apuseană  este  biserică  de  stat,  pentrucă,  chiar  şi 
după  principiile  protestantismului,  care  nu  are  preoţia  ca  sacra¬ 
ment  sau  taină,  catehizarea  de  asemenea  este  oficiu  rezervat. 3 

1  Faptele  apostolilor  XX.,  28:  «  Luaţi  sama  de  voi  şi  de  toată  turma,  în  care  Duhul 
sfânt  V’a  pus  pe  voi  de  episcopi,  ca  să  guvernaţi  biserica  Domnului-:. 

2  Nr.  11,042,  dto  7  Iulie  1878.  Vezi:  A  magyarorszăgi  nepoktatăsiigy,  I.  p.  327  sq. 

a  Sau  de  propriu  învăţător  în  biserică. 

4  Iar  Dreptul  canonic  are  de  început  şi  fundament  sf.  Scriptură :  Cuvântul  lui 
Dumnezeu. 

3  August.  Confessio:  art.  XIV.:  De  ordine  ecclesiastico  docent,  quod  nemo  debeat 

in  ecclesia  publice  docere, .  nisi  rite  vocatus.  —  Helvet.  Conf.  II.  Cap.  XXX.  Equidem 

docemus  religionis  curam  imprimis  pertinere  ad  magistramm  sanctum.  —  Am  citat,  cu 
graba  în  lipsă  de  isvoare  originale,  după  Dr.  Ferd.  Walter:  Lehrbuch  des  Kirchenrechts, 
Bonn  1833,  pag.  56,  nota  g),  şi  pag.  74,  nota  o). 

Dacă  însă  e  rezervată  catehizarea  anumitor  persoane  cu  misiune 
specială,  atunci  e  numai  logic  şi  just,  ca  împlinirea  misiunei 
acesteia  să  nu  fie  împedecată  prin  nimic  şi  nici  dintr’o  conside¬ 
raţie  ce  cade  în  afară  de  acel  oficiu. 

Cestiunea  catehizării,  aşa  dar,  în  cuprinsul  ei  este  aşa  de 
evident  bisericească,  chiar  şi  în  sinul  confesiunilor  fără  magisteriu 
sacramental,  încât  în  privinţa  ei  statul  nu  are  absolut  nici  un 
drept  de  ingerinţă,  ci  cel  mult  datorinţa ,  ca,  în  propriul  său  interes 
de  a  avea  cetăţeni  onorabili  şi  morali,  să  controleze  felul  cum 
biserica  îi  face  statului  acest  serviciu,  şi  să-i  deie  mijloacele  ma¬ 
teriale  spre  a  se  putea  achita  de  datorinţa  ce  o  are  cătră  stat: 
de  a-i  creşte  cetăţeni  în  frica  lui  Dumnezeu,  în  respectul  cătră 
legi  şi  ordine  şi  în  iubirea  cătră  deaproapele.  Mai  departe  însă 
nu-i  este  îngăduit  nici  statului  să  meargă,  dacă-şi  voeşte  propriul 
său  bine  şi  dacă  nu  vrea  să  angajeze  biserica  la  scopuri  incom¬ 
patibile  cu  originea,  fiinţa  şi  scopul  acestei  instituţii. 

Statul  însă  a  mers  mai  departe  de  vre-o  câţiva  ani  încoaci. 
El  voeşte,  în  privinţa  catehizării  şcoalelor  de  altă  limbă,  să  co¬ 
boare  biserica  la  rostul  de  agent  al  instituţiei  statului  şi  astfel 
a  o  scoate  din  ogaşul  ei  spiritual  şi  tradiţional,  lată  în  ce  chip 
adecă: 

Statul,  ce  e  drept,  nu  s’a  atins  până  acum  de  cuprinsul  intern 
sau  obiectiv  al  catehizaţiei,  care  este  de  natură  dogmatică,  nici 
de  măsura  sau  extenziunea  propunerii  religiunei;  tot  astfel  nu  a 
făcut  chestie  nici  din  partea  externă  a  catehizării:  că  după  care 
metod  şi  în  care  limbă  s’a  propus  religiunea  la  şcolarii  de  pela 
alte  scoale.  Şi  nu  s’a  amestecat  statul  în  aceste  privinţe,  pentrucă 
—  chiar  şi  prin  legea  de  stat  XXXVIII,  din  1868  —  e  recunoscut, 
că  de  instrucţia  religioasă  are  să  se  îngrijască  fiecare  confesiune 
în  felul  său  şi  după  puterile  şi  mijloacele  sale. 

De  o  vreme  încoaci  însă  şi  mai  ales  în  timpul  din  urmă, 
statul  a  îngustat  tot  mai  mult  libertatea  de  a  învăţa ,  pe  care  în 
ale  religiunei  o  are  biserica  dela  Dumnezeu  şi  prin  natura  şi  orga¬ 
nizaţia  sa  deosebită  de  stat. 

Statul  adecă  voeşte,  ca  religiunea  să  se  propună  în  şcoalele 
sale  —  şi  tot  aşa  zic  şi  protestanţii  cu  privire  la  institutele  lor 
confesionale  de  învăţământ  —  şcolarilor  de  alte  limbi  numai  în 
limba  maghiară,  pe  motivul,  că  învăţământul  de  stat  (naturalminte 


246 


şi  cel  al  şcoalelor  protestante  maghiare)  are  a  se  preda  în  limba 
maghiară  şi  tot  astfel  şi  religiunea,  pentrucă ,  după  legile  statului, 
e  obiect  de  învăţământ  obligat. 

Motivarea  aceasta  («pentrucă»)  însă  este  o  exagerare,  de¬ 
oarece  după  dreapta  judecată  a  lucrului,  din  faptul  că  statul  a 
codificat  ca  obligător  învăţământul  religiunei,  care  aparţine  bi 
sericei,  de  aci  încă  nu  urmează  că  l-a  şi  scos  din  legătura  firească 
la  care  aparţine  el.  Religiunea,  în  butul  acestei  codificări,  a  rămas 
tot  ca  făcând  parte  din  fiinţa  şi  îndatoririle  bisericei. 

Statul  nu  are  nimic  a  face  cu  religiunea,  care  este  din  domeniul 
bisericei;  şi  nu  o  poate  nici  scurta  nici  adăuga.  El  poate  să-şi 
creeze  sieşi  o  religiune  filozofică  ori  poliţialâ  şi  poate  dispune 
de  ea  cum  îi  place ;  o  poate  chiar  introduce  în  întreg  cursul  în¬ 
văţământului  şcoalelor  sale,  şi  chiar  poate  ca  în  favorul  acelei 
religiuni  să  elimineze  religiunea  ceastălaltă,  a  bisericei  lui  Christos, 
din  cadrele  învăţământului  de  stat;  — dar  de  ceva  ce  prin  fiinţa 
sa  aparţine  bisericei,  statul  nu  poate  dispune  cu  uşurinţa  cu  care 
a  apucat.  Statul  e  în  drept  să  întrebe  numai  asupra  rezultatelor 
învăţământului  catihetic  şi  la  caz  de  lipsă,  să  ceară  numai  amelio¬ 
rări  în  privinţa  aceasta;  mijloacele  învăţământului  catihetic  însă, 
cari  sunt  limba,  metodul  didactic  etc.,  sunt  de  competenţa  ex- 
cluzivă  a  bisericei. 

Ceeace  statul  cere  în  punctul  limbei  de  instrucţie  religioasă 
este  o  confundare  intenţionată,  ceeace  nu  e  bine  nici  pentru 
biserică  nici  pentru  stat. 

Biserica  nu  poate  purta  «sabia»  care  s’a  dat  statului  (Rom. 
XIII.  4.),  dupăcum  statului  nu-i  este  îngăduit  nici  să  voească 
măcar  a  încinge  el  «sabia1  spiritului»  (Efes.  VI.  17),  dată  spre 
purtare  învăţătorilor  bisericei,  cu  atât  mai  puţin  deci  îi  este  sta¬ 
tului  permis  să  împedece  biserica  în  «chivernisirea  cuvântului  lui 
Dumnezeu,  dacă  vrea  să  aibă  şi  pentru  sine  folos  real  pe  urmele 
activităţii  bisericei. 

In  păzirea  raportului  de  reciprocitate  dintre  biserică  şi  stat 
culminează  toată  înţelepciunea  pe  urma  căreia  are  să  rezulte  din 
vieaţa  bisericească  folos  pentru  stat,  şi  dela  stat  pe  sama  bi¬ 
sericei. 

1  In  alte  vremuri  era  tn  practică  principiul  expus  aci :  Gladius  materialis  consti- 
tutus  est  in  subsidium  gladii  spiritualis.  Constit.  Frider.  II.  a.  1230,  c.  1  (la  Dr.  Frd. 
Walter,  1.  c.,  pag.  76,  nota  s). 

Statul  însă,  ori  nu  recunoaşte  biserică  dreptul  şi  libertatea 
de  a  învăţa  ea  religiunea  în  scoale,  ori  nu  reflectează  la  nici  un 
folos  pentru  vieaţa  cetăţenească  din  propunerea  religiunei.  Numai 
prin  una  ori  alta  din  aceste  alternative  poate  fi  înţeles  faptul 
că  statul  cere  valorarea  limbei  maghiare  în  o  anumită  măsură 
la  propunerea  religiunei  în  şcoalele  sale. 

Dacă  statul  vrea  să  micşoreze  dreptul  şi  libertatea  învăţă¬ 
mântului  religios,  chiar  şi  numai  acest  motiv  e  de  ajuns,  pentruca 
şi  biserica  să  răspundă  cu  o  alternativă:  sau  i-se  recunoaşte  şi 
i-se  lasă  ei  neatins  dea’ntregul  dreptul  de  a  dispune  în  cele  ale 
învăţământului  religios,  sau  să  renunţe  —  în  chip  de  protest  — 
la  învăţământul  religiunei  în  acele  scoale. 

Dacă,  de  altă  parte,  statului  nu-i  trebuesc  foloasele  cetăţe¬ 
neşti  cari  pot  urma  dintr’un  învăţământ  religios  predat  în  limba 
maternă  a  micilor  cetăţeni,  atunci  biserica  ar  face  un  lucru  ab¬ 
solut  de  prisos,  dacă  ar  mai  cerca  să  aducă  statului,  cu  deasila 
foloasele  acelea. 

Ei  nu-i  este  îngăduit  nici  să  se  îmbulzească  cu  învăţământul 
religios  în  şcoalele  străine,  căci  doară  are  destul  teren  de  pre- 
dicarea  cuvântului  dumnezeesc  şi  de  instrucţie  la  sine  acasă,  în 
biserică  şi  în  şcoalele  sale  confesionale.  Şi,  de  s’ar  sista  catehi¬ 
zarea  în  şcoalele  străine,  să  vadă  atunci  statul  însuş  ce  va  secera 
pe  urmele  politicei  sale  de  a  sămăna  un  învăţământ  lipsit  de 
razimul  instrucţiei  religioase,  numai  de  dragul  cunoaşterii  cât  mai 
întinse  a  limbei  maghiare. 

învăţământul  religiunei  este  celce  are  să  pătrundă  mai  adânc 
în  sufletul  şcolarilor  şi  de  acolo  să  se  resfrângă,  la  vremea  sa, 
în  vieaţa  indivizilor  şi  a  societăţii  ca  iubire  de  ordine,  de  legi 
şi  autorităţi,  şi  ca  fapte  în  consonanţă  cu  binele  obştesc:  al 
statului  şi  bisericei.  Instrucţia  aceasta  însă  nu  se  poate  face  cu 
succesul  moral  aşteptat,  decât  numai  în  limba  maternă  a  şcola¬ 
rilor.  Punându-se  biserica  pe  acest  motiv,  are  în  sprijinul  său 
psihologia  lucrului  şi  toată  experienţa  pedagogică;  are  de  razim 
istoria  trecutului  său  aproape  bi-milenar  şi  chiar  statistica  cazu¬ 
rilor  criminale,  că  acolo  răsar  criminalii  şi  tulburătorii  ordinei 
publice,  mai  ales  acolo  unde  se  nesocoteşte  învăţământul  cate- 
hetic,  fie  din  partea  statului,  fie  din  a  bisericei,  fie  din  ambele 
părţi. 

Dar  biserica  trebue  să  iee  în  cauza  aceasta  o  atitudine  ho¬ 
tărâtă  şi  energică,  nu  numai  pentru  jignirea  ce  i-se  aduce  în 
fiinţa  şi  în  activitatea  sa,  ci  şi  pentrucă  nu  e  de  demnitatea  ei 
să  mai  tacă  şi  să  mai  rabde  a  fi  redusă  la  rostul,  cum  am  zis, 
de  agent  al  puterii  de  stat  şi  al  politicei  acesteia. 

Jignire  i-se  aduce  bisericei  atunci,  când  statul  vrea  să  regu¬ 
leze,  amăsurat  scopurilor  sale,  chestia  propovăduirii  Cuvântului 
lui  Dumnezeu,  drept  că  acum,  la  început  în  şcoalele  de  stat. 
Dacă  biserica  noastră  —  sau  să  zic  de  reprezentanţele  ei  supreme: 
spirituală  şi  administrativă,  cari  sunt  Preasfinţitul  Sinod  episcopesc 
şi  Congresul  —  va  observa  şi  acum  răbduriea  nejustificată  de 
până  aci,  nu  va  fi  greu  şi  mare  lucru,  ca  puterea  statului  să 
capete  gust  la  ceva  şi  mai  mult.  Ce  zic:  caşicând  nu  ar  fi  destul 
de  mult  ceeace  ni-se  cere  deja  astăzi,  ca  să  se  propună  chiar  şi 
unele  din  rugăciunile  bisericei  orientale  române,  precum  şi  prin¬ 
cipiile  fundamentale  ale  religiunei,  în  limba  maghiară,  pe  sama 
şcolarilor  noştri  dela  şcoalele  poporale  de  stat. 

Nu  observaţi  aci  cursa,  de  a  fi  cerut  la  aparenţă  foarte 
puţin?  iar  când  ai  zis:  da  în  faţa  acestei  pretenziuni  a  puterii 
statului,  ai  subscris  încătuşarea  libertăţii  învăţământului  religios 
şi  preste  tot  magisteriul  bisericei  tale,  iar  însaş  biserica  lui  Dum¬ 
nezeu  ai  injugat-o  la  carul  politic  al  statului. 

Dela  acest  pas  până  la  violarea  limbii  liturgice  şi  a  amvo¬ 
nului,  cari  din  fericire  pentru  neamul  şi  biserica  noastră  sunt 
una  şi  aceeaş,  ar  fi  numai  un  pas,  care  ar  şi  urmă.  în  aceeaş 
legătură  ar  veni  la  rând  învăţământul  teologic.  Să  luăm  aminte, 
însă,  ca  biserica  n’o  avem  dela  noi  şi  numai  pentru  noi. 

Păstrarea  nevătămată  a  intereselor  ei  este  o  înaltă  datorie 
şi  umblă  de  braţ  cu  mari  răspunderi,  nu  numai  înaintea  noastră 
a  fiilor  ei,  ci  şi  înaintea  lui  Dumnezeu  mai  ales,  şi  a  posterităţii. 

O  atitudine  hotărâtă,  am  zis,  se  impune  aşadar,  nu  numai 
din  punctul  de  vedere  al  conservării  bisericei,  ci  şi  pentrucă  statul 
nu  are  trebuinţă  întru  nimic  şi  nu  e  nici  avizat  la  aceea  ca  religia 
să  se  predeie  şcolarilor  români  dela  şcoalele  de  stat  în  limba 
maghiară. 

Nu  are  trebuinţă,  pentrucă  dânsul  are  deja  legi  pentru  pro¬ 
movarea  limbei  maghiare  în  şcoalele  de  orice  categorie,  începând 
dela  şcoala  elementară  până  la  universitate. 

Are  îndeosebi  noua  lege  şcolară  dela  1907,  care  nu  urmă¬ 
reşte  altă  ţintă.  De  ce  nu  s’ar  mulţămi  cu  aceea?  şi  de  ce  să 
nu-i  fie  de  ajuns  ce  poate  realiză  prin  aceea,  mai  ales  că  are  o 
sută  şi  o  miie  de  mijloace  —  bani  şi  oameni  —  pentru  execu¬ 
tarea  acelei  legi? 

Când  sunt,  aşadar,  atâtea  şi  atâtea  consideraţii  pentru  teza, 
că  învăţământul  reiigiunei  aparţine  domeniului  spiritual  al  bisericei 
în  care  statul  nu  are  drept  de  amestec,  şi  că  ceeace  cere  statul 
în  cauza  de  faţă  dela  biserică,  e  jertfirea  bisericei  şi  încă  pentru 
un  hatâr  al  statului,  dela  care  nu  atârna  reala  bunăstare  a  ce¬ 
tăţenilor  acelui  stat:  se  întăreşte  tot  mai  mult  convingerea,  că 
o  regulare  urgentă  a  afacerii  se  impune  şi  că  o  păşire  energică 
şi  deatnnă  a  bisericei  e  o  trebuinţă  imperioasă  a  situaţiei. 

Vom  şi  vedea- o,  oare?! 

Să  sperăm ! 

Pentrucă  o  cere  cinstea  şi  prosperitatea  bisericei  şi  prestigiul 
conducătorilor  noştri  bisericeşti,  cărora  le  porunceşte  apostolul  Pavel 
(Fapte  XX.  28)  astfel:  «Luaţi  sama  de  voi  şi  de  întreagă  turma, 
întru  care  Duhul  sfânt  v'a  pus  pre  voi  episcopi ,  spre  a  păstori 
biserica  Domnului,  pe  care  a  câştigat-o  prin  sângele  său». 

Dr.  Gh.  Ciuhandu. 


B.  SPINOZA  ŞI  PANTEISMUL. 

—  Studiu  apologetic.  - 

(Urmare). 

Capitolul  acesta  o  să  mi-1  încep  cu  o  apreciere  a  poetului 
german  Goethe,  care  în  autobiografia  sa  « Dichtnng  und  Wahr- 
heiU ,  îi  prinoseşte  câteva  şiruri  scurte,  dar  pline  de  înţeles  şi 
avânt  tineresc,  memoriei  acelui  cugetător,  care,  prin  poezia  înaltă 
a  gândirii  sale,  l-a  ştiut  răpi  şi  entuziasma.  Influinţa  lui  Spinoza 
lăsă  urme  adânci,  urme  neuitate  în  sufletul  cu  hotare  largi  al 
poetului,  şi  aceiaş  unitate  a  universului,  pe  care  măestrul  cu  un 
secol  mai  înainte  o  înfiripa  în  ceasuri  de  trudnică  muncă  cu 
cifre  şi  triunghiuri,  elevul  demn  de  maestru  o  smulge  lirei  cu 
strunele  de  argint  ale  cugetării,  zugrăvind-o  în  gingăşia  duiosă, 
plină  de  floare  şi  de  înalt  avânt  a  fantaziei,  a  cântecelor  lirice. 
Şi  poate  nici  când  nu  i-s’a  adus  lui  Spinoza  un  prinos  mai  demn 
şi  mai  desăvârşit  decât  acela  pe  care  elevul  după  ani  de  migă¬ 
loasă  luptă  îl  întruchipează  în  gloria  poeziei  goethiane,  în  Faust 

Voi  ilustra  mai  jos  cu  câteva  citate  Panteismul,  dar  acum  îl  las 
ca  să  vorbească  singur:  «Norocos,  deşi  nedeplin  şi  mai  mult 

hoţeşte,  am  încătuşat  în  mine  felul  de  gândire  al  unui  bărbat 

extraordinar,  întipărindu-mi-se  în  suflet  impresii  puternice.  Acest 
spirit,  care  m-a  înfluinţat  aşa  de  mult,  aşa  de  deosebit,  şi  a  cărui 
fel  de  gândire  în  întregime,  era  să  ezerciteze  asupra  mea  o  in- 
fluinţă  hotărâtoare,  fîi  Spinoza.  După  ce  mă  interesai  zadarnic  şi 
pretutindeni,  după  un  mijloc  de  cultivare  a  firei  mele  minunate, 
ajunsei  în  sfârşit  la  Etilica  lui  Spinoza.  Nu  pot  să-mi  dau  sama 
ce  voiu  fi  cetit  în  ea  sau  ce-mi  va  fi  rămas,  destul  că  întâlnii  în 

ea  o  liniştire,  o  mulcomire  a  patimilor  mele;  mi  se  părea  că  asupra 

lumii  spirituale  şi  senzuale  se  deschide  o  privire  liberă  şi  largă. 
Insă  aceia  ce  mă  legă  şi  mai  strâns  de  el,  fu  lipsa  egoismului 
personal,  care  sbucneşte  din  fiecare  propoziţie.  Acel  admirabil 
cuvânt:  ■  Cine  iubeşte  pe  D-zeu,  nu  trebue  să  pretindă  ca  şi  D-zeu 
să-l  iubească ■■»,  cu  toate  cele  precedente,  pe  cari  se  sprijineşte  şi 
cu  toate  consecvenţele  cari  izvorăsc  din  ele,  îmi  cuprinse  întreaga 
mea  gândire.  A  fi  lipsit  de  egoism  în  toate  şi  mai  cu  seamă  în 
iubire  şi  prietenie,  era  maxima  mea,  plăcerea  mea  cea  mai  supremă, 
năzuinţa  mea,  aşa  că  ace!  cuvânt  îndrăzneţ  de  mai  târziu:  « Dacă 
te  iubesc,  ce-ţi  pasă ?»,  l-am  glăsuit  de-a  dreptul  din  inimă.  De¬ 
altfel  să  nu  fiu  rău  înţeles;  cele  mai  intime  legături  izvorăsc 
numai  din  cele  opuse.  Liniştea  pacinică  a  lui  Spinoza  se  împo¬ 
trivi  năzuinţelor  mele  învăpăiate,  metodul  său  matematic  fu  oglinda 
felului  meu  poetic  de  a  gândi  şi  de  a  expune  şi  tocmai  acel  chip 
ordinat  al  muncii  mă  determinară  să  fiu  elevul  lui  cel  mai  pa¬ 
sionat,  să-i  fiu  cel  mai  aprig  admirator.  Spiritul  şi  inima,  cuge¬ 
tarea  şi  sentimentul,  năzuiau  unul  după  altul  cu  o  afinitate  ne¬ 
cesară  şi  din  această  străduinţă  se  închegă  acea  unire  a  celor 
mai  diferite  fiinţe».1  Mai  desăvârşit  îşi  exprimă  Goethe  admiraţia 
sa  faţă  de  Spinoza  în  capitolul  al  1 6-lea :  «In  biblioteca  noastră 
aflaiu  o  cărticică,  a  cărei  autor  se  lupta  crunt  împotriva  acestui 
ciudat  cugetător  şi  pentru  a  avea  aparenţa  că  purcede  cu  destulă 
energie  la  luptă,  puse  pe  pagina  primă,  faţă  în  faţă  cu  titula, 
portretul  lui  Spinoza,  scriind  sub  el  următoarele:  Signum  repro- 
bationis  în  vuita  gerens,  anume,  că  el  poartă  în  faţă  semnul  di¬ 
strugerii  şi-al  reprobaţiunii .. .  Cărticica  aceasta  nu-mi  făcu  o  deo¬ 
sebită  impresie,  deoarece  mie  în  general  nu-mi  sunt  dragi  con¬ 
troversele,  preferind  totdeauna  a  afla  despre  un  bărbat  cum.  cu¬ 
getă,  decât  a  mă  informa  dela  altul,  cum  ar  fi  trebuit  să  cugete. 
Totuş  curiozitatea  mă  duse  la  articolul  « Spinoza »  din  dicţionarul 
lui  Bayle,  o  carte  pe  cât  de  folositoare  şi  de  preţioasă,  pe  atât 
de  ridicolă  şi  de  stricâcioasă,  din  cauza  flecăririi  neîncetate  şi  a  plic- 

1  Goethe,  Dichtung  u.  Wahrheit,  cartea  XIV. 

tiselii.  La  începutul  cărţii  omul  e  înfăţişat  ca  ateist  şi  părerile  lui 
de  foarte  condamnabile;  mai  jos  se  recunoaşte,  că  era  un  cuge¬ 
tător  liniştit,  un  bărbat  aprofundat  în  studiu,  un  cetăţean  bun, 
un  om  deschis  şi  un  particular  pacinic.  Şi  cu  ocaziunea  aceasta 
îmi  face  impresia,  a  şefi  uitat  cuvintele  Evangeliei:  « După  roa¬ 
dele  lor  îl  veţi  cunoaşte ».  Mi-aduc  încă  bine  aminte,  câtă  linişte 
şi  claritate  mă  cuprinse  când  răsfoii  odinioară  scrierile  postume 
ale  acestui  bărbat.  Influinţa  îmi  părea  limpede  şi  cunoscută,  fără 
ca  să-mi  amintesc  însă  de  amănunte;  mă  întorsei  în  grabă  la 
scrierile  acelea,  cărora  le  datoream  atâtea  şi  aceiaş  boare  a  păcii 
mă  împresură  iarăş.  M'am  dat  cu  totul  cetirii  şi  credeam,  cuge- 
tându-mă  la  mine  însumi,  că  nici  când  n’am  avut  parte  de  o  mai 
deplină  şi  clară  înţelegere  a  lumii.  Dar  deoarece  s’a  discutat  şi 
s’a  controversat  mult  obiectul  acesta,  a-şi  dori  —  neîntrelăsând 
de  a  mă  introduce  şi  exprima  şi  eu  despre  acest  temut  şi  urgisit 
sistem  noetic  —  ca  să  nu  fiu  rău  înţeles... 

încrederea  mea  în  Spinoza  se  sprijinea  pe  acţiunea  împă¬ 
ciuitoare  ce  o  trezi  în  mine  şi  se  mări  —  fiind  acuzaţi  veritabilii 

mei  mistici  de  spinozism,  —  când  aflai  că  nici  Leibnitz  nu  se 

putu  mântui  de  aceste  imputări  şi  da,  chiar  Boerhave,  suspect 
pentru  aceleaş  presupuneri,  trebui  să  părăsească  teologia,  trecând 
la  medicină.  Să  nu  se  cugete  că  eu  a-şi  subscrie  şi  aş  admite 
literal  toate  cele  scrise  de  ei.  Aceasta  o  ştiam  eu  destul  de  bine, 
că  nimenea  nu  poate  pricepe  pe  deplin  pe  altul  şi  nu-şi  poate 
imagina  la  cuprinderea  aceloraş  cuvinte  aceia  ce  cugetă  altul. 
O  convorbire  şi  o  lectură  oarecare,  deşteaptă  în  diferite  persoane 
diferite  şiruri  de  idei,  dar  de-altfel  se  va  concede  autorului  lui 
Werther  şi  Faust  —  pătruns  însuş  adânc  de  astfel  de  neînţelegeri, 
fără  de  a  avea  pretenţii  mai  deosebite  —  că  a  înţeles  pe  un 

bărbat,  care  ca  un  elev  al  lui  Descartes,  prin  o  cultură  sistema¬ 

tică  şi  rabinică,  s’a  avântat  până  la  culmile  gândirii  şi  care  până 
în  vremurile  noastre  pare  a  fi  ţinta  tuturor  năzuinţelor  specu¬ 
lative»  etc.1 


E  curios  că  Spinoza  fu  sărbătoritul  celor  mai  deosebite  şi 
mai  opuse  firi.  Reprezentanţi  ai  credinţii  şi  ai  artei,  filozofi  spe¬ 
culativi,  cercetători  ai  secretelor  universului  şi  chiar  şi  materia- 
lişti.  Explicarea  fără  îndoială  nu  poate  fi  alta,  decât  că  fiecare  a 
înţeles  ce-a  vrut  şi  fiecare  şi-a  aflat  poate  un  germen  al  unui 
nou  sistem.  —  Afirmaţia  principală  pe  care-şi  clădeşte  Spinoza 
Ethica  sa,  e  relaţia  ce  există  între  om  şi  lume.  Deşi  forma  în 


care-şi  manifestează  el  gândurile  —  adeseori  ocrotite  de  aripile 
calde  şi  moi  ale  poeziei  —  e  cea  matematică,  totuş  întregul  si¬ 
stem  vieţueste  de  suflul  puternifi_iil  dorului  de  viaţă.  Soartea 

-  - 

1  Goetbe,  op.  cit.  carte  XVI.  h  o 

omenirii  cu  toate  frământările  ei  mistuitoare,  de  sbucnirea  sombră 
a  patimilor,  se  desprinde  înaintea  ochilor  noştri  asemenea  unei 
tragedii  universale,  zugrăvită  pe  un  cuprins  albastru  în  conturi 
largi.  Tragicul  e  foarte  puternic,  e  lupta  uriaşă  desfăşurată  îm¬ 
potriva  îngânfării  omeneşti.  Din  înălţimea  deamnă  de  stăpânitor, 
de  făptură  a  celei  mai  eterne  fiinţe,  îl  prăvăleşte  nemilos  în  acele 
adâncuri  prăpăstioase  în  cari  stăpâneşte  robia,  desemnându-i  roiul 
unui  punct  neînsemnat  în  imenzu!  naturii.  Această  înjosire,  nu-i 
ultima  consecvenţă.  In  noianurile  negre  ale  robiei  ce  încătuşează 
fulgeră  lumina  învăpăiată  a  nădejdii;  din  scăpărarea  firelor  de 
lumină  se  desprinde  o  cale  nouă,  un  drum  străin  şi  necunoscut, 
tinzând  spre  înălţimi  orbitoare,  propoveduind  o  unire  ideală  a 
universului,  ca  unitate  nedespărţită,  de  care-i  încins  şi  omul  cu 
cingătoarea  dragostei  intelectuale  a  lui  D-zeu.  Pretenziunile  sunt 
mari;  omul  abzice  de  libertatea  voinţii  cu  ochii  umezi,  în  schimb 
i-se  dau  şi  poate  la  aparenţă  numai:  grandiozitatea,  vecinicia, 
nemărginirea,  înfrăţirea  cu  natura. 

Mai  întâi  dispare  contrastrul  ce  există  între  om  şi  D-zeire. 
Aceste  două  concepţii  de  sine  stătătoare  şi  independente,  numai 
întrupează  de-aci  înainte  fiinţe  deosebite  —  regi  solitari  —  ci  se 
împreună  într’o  unitate  exprimată  în  fenomene  şi  cauze,  în  natura 
naturans  şi  natura  naturata.  Dzeu  e  cea  mai  curată  substanţă, 
fiind  cauza  ultimă  a  tuturor  fenomenelor,  făptuind  totul  în  sine 
şi  prin  sine.  Manifestările  lui  în  extern  sunt  acoardele  sfinte 
ale  unei  muzici  în  surdină.  Freamătul  frunzelor  catifelate,  şoaptele 
doinitoare  ale  petalelor  caişilor  în  floare,  tremurul  ce  adie  al  boarei 
sfinte  de  seară,  parfumul  măgheraniior  tăinuiţi  în  umbrele  pote- 
celor,  plânsetul  molcom  al  crinilor  ce-şi  desfac  sânul  ademenitor 
şi  candid;  zbucnirea  fioroasă  a  furtunii,  glasul  profund  al  valu¬ 
rilor  mării  lovindu-se  în  creste,  e  glasul  lui,  e  freamătul  milos 
al  buzelor  îndurătoare,  sunt  lacrimile  de  bucurie  senină  ale  unuia, 
ale  aceluiaş  ce  stăpâneşte  singur  în  sine  şi  prin  sine. 

«Ich  bin  der  Gott,  den  sic  in  Busen  hegt, 

Per  Geist  der  sich  in  Aliem  bewegt; 

Vom  crsten  Ringeti  duncklcr  Krăfte, 

Bis  zum  Erguss  der  ersten  Lebenssăfte 
Wo  Kraft  im  Kraft  und  Stoff  in  Stoff  verquilt, 

Pie  erste  Bluth,  die  erste  Knospe  schwillt, 

Zum  ersten  Strahl  von  neugebornem  Licht, 

Pas  durch  die  Nacht,  wie  zweite  Schopfung  bricht, 

Und  aus  den  tausend  Augen  der  Welt 
Peri  Minimei  so  tag  wie  Nacht  erhellt, 

Ist  cine  Kraft,  ein  Wechselspiel  und  Weben 

Ein  Trieb  und  Drang,  nach  immer  hoherm  LebenV 

1  Schelling,  Sammtliche  Werke  Voi.  4  p.  540. 


—  253 


Fiind  imaginat  D-zeu  în  chipul  acesta,  nu-i  de  lipsă  ca  să 
se  reveleze  în  extern,  să  creieze,  deoarece  puterea  făptuitoare, 
puterea  creatoare  a  lui  e  învestmântată  în  sine,  e  o  necezitate 
a  firii  sale  divine. 

«Eterna  vie  forţă  creatoare».1 

D-zeu  nu-i  creatorul  lumii,  ci  lumea  se  manifestează  îri  D-zeu 
şi  D-zeu  în  lume.  E  o  înfrăţire  a  aceluiaş  gând,  a  aceloraş  nă¬ 
zuinţe,  o  îmbrăţişare  pătimaşe  a  cugetului  cu  sentimentul,  o  în¬ 
ţelegere  universală,  o  dragoste  eternă. 

«Cum  toate  ’ntr’una  se  adună, 

Trâesc,  ţesându-se  'mpreună! 

Puteri  cereşti  se’nalţă  şi  se  pleacă, 

Grăbite,  vase  d’aur  vin  să-şi  treacă! 

Şi’nprăştiind  mireasmă  sfântă. 

Din  ceruri  pe  pământ  s’avântă 
Şi  lumea’n  armonii  încântă!»2 

Acest  D-zeu,  care  cuprinde  în  sine  nemărginirea,  nu  poate 
fi  D-zeul  concepţiei  creştine,  acest  D-zeu  nici  nu  se  poate  îngriji 
de  bunăstarea  oamenilor,  nici  nu  poate  pedepsi  şi  nici  nu  poate 
binecuvânta  părinteşte  pe  oameni.  Această  concepţie  a  lui  D-zeu, 
după  felul  de  gândire  al  lui  Spinoza,  e  prea  mic,  e  prea  palid, 
faţă  de  concepţia  nemărginită  a  firii  D-zeeşti;  Viaţa  de  toate  zi¬ 
lele  ne  dovedeşte  contrarul,  ne  dovedeşte  cu  totul  altceva.  Bu¬ 
curia  şi  durerile,  furtunile,  cutremurile  de  pământ,  boalele,  îi  lo¬ 
vesc  crunt  pe  cei  vinovaţi,  dar  adeseori  şi  pe  cei  fără  vină.  Astfel 
precum  în  generai  nu  se  manifestează  provedinţa  divină,  zice 
Spinoza,  nu-i  o  lipsă  de  demnitate,  ca  fiinţa  supremă  să  nu  lucre 
după  scopuri  voite.  Odihnindu-se  vecinie  în  sine,  fără  vrere,  ne¬ 
atins  de  mişcarea  vremii,  din  eternitate  în  eternitate,  aceasta-i  gran- 
diozitatea  lui,  mărirea  lui  neţărmurită! 

Cu  această  afirmare,  lumea  nu  se  prezintă  ca  o  unitate  de¬ 
săvârşită.  Greşala  principală  e,  că  omul  s’a  obicinuit  să  zărească 
în  firea  lucrurilor  cele  două  contraste  ale  simţirii  sale:  bine  şi 
rău,  ordinat  şi  fără  ordine,  frumos  şi  urât.  Prin  această  procedură 
falzifică  el  realitatea,  fărmând  în  bucăţi  frânte,  aceia  ce  de  fapt 
constitue  un  lanţ  închegat  şi  durabil.  Punând  hotare  acestei  ră¬ 
tăciri  şi  contemplând  lucrurile  în  adevărata  lor  valoare,  toate  se 
vor  împreuna,  din  cele  opuse  se  va  plămădi  o  singură  vieaţă 
zidită  pe  temeliile  unei  singure  substanţe.  Sufletul  şi  corpul  se 
ţes  la  un  loc,  în  caerul  fără  sfârşit  al  aceleiaş  substanţe.  Toate 
purced,  urmând  aceluiaş  princip  cauzal,  aceloraş  legi  imutabile, 
ca  fenomene  ale  fiinţii  D-zeeşti,  ca  manifestări  în  timp  ale  celui 


1  Goethe,  Faust  I.  (trad.  I.  Gorun),  p.  17. 

■  Goethe,  op.  cit.  1.  (trad.  I.  Gorun)  p.  22. 

fără  de  veacuri,  valuri  după  valuri,  talazuri  preste  talazuri,  în  marea 
nemărginirii . . . 

«In  valuri  de  vieaţă,  'ti  vârtej  de  făptuiri 
In  sus  şi’n  jos  m’avânt, 

Incoace’ncolo  ţes! 

Din  leagăn  şi  mormânt 
Torc  fire  pe  ales, 

Din  mări  nesfârşite 
Din  vieţi  netihnite. 

La-al  vremii  răsboiu  sgomotos  pregătesc 
Vestmântul  cel  viu  şi  dumnezeiesc»1 

Această  unire  ideală,  crezu  Spinoza  s’o  întemeieze  în  mar¬ 
ginile  adevărului.  Această  înălţime  o  putu  numai  atunci  ajunge, 
când  măiestatea  omenească  o  preschimbă  în  o  mică  şi  neînsem¬ 
nată  părticică  a  întregului.  După  cum  faptul  existenţii  sale  nu-i 
nimic  altceva  decât  un  mod  al  celui  deplin,  astfel  şi  corpul  nu-i 
decât  o  parte  a  nemărginitei  întinderi,  iar  spiritul  o  parte  a  cu¬ 
getării  divine;  asemenea  cum  corpul,  conform  legilor  mehanice, 
e  o  împreunare  din  nenumărat  de  multe  părticele,  şi  sufletul  e 
un  complex  de  idei  singuratice.  Şi  deoarece  voinţa  nu-i  ceva 
aparte  de  cugetare,  ci  numai  în  marginile  intime  ale  gândirii  şi 
anume  o  afirmare  a  existenţii,  astfel  se  schimbă  şi  omul,  după 
zisele  filozofului,  într’un  automaton  spirituale.  Afirmaţia  aceasta 
e  un  mare  câştig  în  ceeea  ce  priveşte  claritatea;  libertatea  omului 
de  a  lucra  însă,  cade  jertfă.  Suntem  copiii  sorţii,  fără  aşezăminte, 
fără  rost  şi  fără  nădejde.  Glasul  îndurării  nu  ni  se  ascultă,  în 
taină  ni-e  plânsul... 

«Ce  deosebeşte 
Pe  zei  şi  pe  oameni? 

Unde  răzleţe 
Le  freaniătă'n  faţă 
Un  fluviu  etern; 

Valul  ne-avântâ, 

Valul  ne’nghite 
Şi  ne  cufundă» !a 

Intru  atâta  ne  mai  putem  simţi  liberi,  întrucât  suntem  con- 
ştii  că  lucrăm.  Adeseori  nu  ne  e  dat  să  cunoaştem  cauzele  şi 
astfel  suntem  siliţi  să  privim  toate  de  fără  de  cauză.  Acestei  ne- 
siguranţe  pare  ai  dedica  Goethe  strofa  ultimă  din  poezia  întitu¬ 
lată  Cântecul  spiritelor  de- asupra  apelor » 

«Al  omului  suflet 
S’aseamănă  undei; 

A  omului  soarte 
Se'ntrece  cu  vântul»... s 

1  Goethe,  Hotarele  omenirii  (trad.  I.  Broşu) 

-  Goethe,  op.  cit.  (trad.  Gorun)  p.  24. 

-  Goethe,  Cântecul  spiritelor  de-asupra  apelor  (trad.  1.  Broşu). 

Luând  omul  o  astfel  de  poziţie  în  natură,  trebue  să  admitem 
că  legile  ei  sunt  şi  legile  lui.  Acelaş  dor  care  le  mână  necon¬ 
tenit  pe  toate  fără  scop,  fără  ţintă  în  nemărginire,  acelaş  dor  al 
susţinerii  proprii  ne  avântă  şi  pe  noi  oamenii,  asemenea  izvoa¬ 
relor  ce  şerpuesc  sburdalnice  pe  stâncile  de  marmură  şi  de  granit 
sur  ale  piscurilor.  Părintele  nostru  e  marea,  cu  adâncurile  ei  fi¬ 
oroase. 

Dulci  izvoare, 

Se’nf  lăţesc  cu  el.  S’aruncă 
Cu-argintatele-i  talazuri 
Peste  'ntinsul  şes  şi  câmpul 
Se  mândreşte.  Fluviile 
Şi-ale  văilor  izvoare 
Chiuesc,  strigându-i :  frate. 

Frate,  ia  cu  tine  fraţii 
La  căruntul  tău  părinte, 

In  eternul  ocean, 

Ce  cu  braţele  deschise 
Ne  aşteaptă!... 

Ah,  zadarnic  îşi  desface 
Manile,  să  ne  cuprindă 
Dornic.  însetat  pustiul 
Şi  nisipul  lui,  ne'nghite; 

Sângele,  din  înălţime 
Soarele  ni-1  suge;  dealul 
Calea  ne-o  opreşte  Frate 
Fraţii  câmpului  cu  tine, 

Fraţii  munţilor,  cu  tine 
Du-i  părintelui  cărunt!»1 

Dar  nici  când  nu  trebue  să  trecem  cu  vederea  eul  nostru 
propriu,  fiind  necezitaţi  să  lucrăm  vecinie,  nu  lucrăm  pentru  alţii, 
ci  pentru  noi.  Aceia  ce  sporeşte  susţinerea  existenţii  proprii  numim 
folositor.  Astfel  toate  acţiunile  noastre  au  de  temelie  utilul;  cu 
cât  un  om  e  mai  dăruit,  cu  atât  va  năzuî  mai  mult  în  urma  lui. 

Din  întâlnirea  şi  lovirea  singuraticilor  fiinţe  izvoresc  cele 
mai  deosebite  complicaţii.  Aceasta-i  împărăţia  afectelor,  lupta  după 
noroc  şi  fericire,  aici  se  izbesc  crud,  ura  cu  dragostea.  Plăcerea 
şi  durerea  ne  impresionează;  ce  înţelegem  sub  ele?  Plăcerea  e 
stadiul  acela  în  care  spiritul  trece  dela  o  deplinătate  mai  mică, 
Ia  una  mai  mare;  durerea,  dela  una  mai  mare,  la  una  mai  mică. 
Din  durere  şi  plăcere  izvoresc  celelalte  două  afecte:  ura  şi 
iubirea.  Acolo,  unde  plăcerii  îi  zace  o  cauză  externă,  se’nfiripă 
iubirea;  durerii,  asemenea  ura.  Astfel  nici  în  iubire  şi  nici  în  ură 
nu  există  bunul  plac,  nu  suntem  în  stare  să  fim  arbitrari;  aceia 
ce  ne  priveşte  şi  ne  ridică,  trebue  să  iubim,  aceia  ce  ne  strică, 
e  demn  de  dispreţul  şi  de  ura  noastră.  Şi  din  această  ură  şi  din 


1  Goethe,  Cântecul  lui  Mahomet  (trad.  I.  Broşu). 

această  dragoste,  nu  suntem  în  stare  să  schimbăm  nimic  din 
imboldul  propriu.  Ura  şi  iubirea  nu  se  mărginesc  numai  asupra 
acelor  lucruri  cari  ne  influinţeazâ  imediat.  Unele  sunt  influinţate 
de  altele;  prin  cele  prezente  mijlocesc  altele  mai  îndepărtate. 
Asemenea  şi  sentimentele  noastre  se  vor  restrânge  asupra  lor, 
dar  mai  palide,  noi  iubim  pe  prietinii  prietinilor  noştri,  pentrucă 
ei  promovează  aceia  ce  ne  promovează  şi  pe  noi;  iubim  pe 
vrăşmaşii  vrăşmaşilor  noştri,  pentrucă  ei  pun  stavilă  acelor  lucruri 
cari  ne-ar  strica  şi  nouă.  Dimpotrivă  urâm  pe  duşmanii  prietinilor 
şi  pe  prietinii  duşmanilor  noştri.  Toate,  chiar  dacă  întâmplător, 
cari  ne  ating  plăcut,  ne  cauzează  plăcere  şi  dimpotrivă,  durere. 
Pe  asemenea  cărări  ne  pot  umplea  sufletul  de  bucurii  sau  de 
dureri,  de  ură  sau  dragoste,  cele  mai  îndepărtate  lucruri.  Afectele 
ne  silesc  să  lucrăm,  pretinzând  să  iubim  aceia  ce  ne  promovează 
si  să  urâm  si  să  sdrobim  aceia  ce  ne  strică. 

fi 

Prin  urmare  cunoaştem  cauza  răului  şi  cu  toate  că  văpaia 
luptei  îl  aruncă  furtunos  pe  unul  sau  pe  altul  înainte,  totuş  în 
totalitate  atârnăm  de  o  lume  străină  şi  nevăzută.  De  cauze  externe 
suntem  târâţi  încoace  şi  încolo,  asemenea  valurilor  fără  odihnă 
ale  mărilor  albastre,  tălăzuite  de  puterea  uriaşe  a  furtunei.  Neştiutori 
ai  mântuirii  noastre,  robim  orbi  patimilor,  îndoelnici,  în  luptă 
eternă  unul  împotriva  altuia.... 

«Nu  şaman  eu  cu  Zeii!  O  simt,  o  simt  acum; 

Cu’n  vierme  şaman  eu,  caic  tânjeşte  ’n  drum, 

Şi  ’n  pulberea  din  care  se  îndoapă. 

Cu  pasu-i  călătorul  î!  îngroapă»...' 

Din  această  mare  a  suferinţă,  Spinoza  duce  lupta  întru  izbândă. 
Care-i  calea  adevărată,  cum  se  poate  câştiga  biruinţa?  Răspunsul 
lui  Spinoza  e  următorul:  Cunoştinţa  adevărată,  cunoaşterea  ştien- 
ţifică.  Prin  această  cunoaştere  pornim  biruitori  din  cătuşele  robiei 
in  împărăţia  libertăţii.  Această  eliberare  are  numai  atunci  rost, 
daca  e  urmată  de  o  unire  strânsă  cn  Dzeu,  ca  ultima  şi  suprema 
cauză.  Cunoaşterea  contemplativă,  manifestată  în  dragoste,  e  binele 
cel  rnai  înalt,  e  ţinta  fiecărei  năzuinţi  adevărate.  Prefăcându-se 
firea  noastră,  adulmecând  în  urma  sublimei  cunoaşteri,  ne  urnim 
cu  fruntea  senină  la  deplina  libertate  şi  activitate.  Durerea  ni  se 
alină  blând  în  inimile  sbuciumate;  suferinţa  învestmânta  hlamida 
candidă  a  plăcerilor  divine,  ura  se  destramă  în  şoaptele  unei 
duioase  binecuvântări... 

Tc  văd  şi  suferinţa-mi  mulcomeşti, 

Te  prind  şi  năzuinţa'mi  potoleşti, 

A  gândurilor  valuri  se  aşează 
Pe  marea  ’ntinsă  liniştit  jjornesc 
Vii  ape  la  picioare-mi  strălucesc, 

Spre  ţărmuri  noi,  mă  chiamă  o  nouă  rază  >.-’ 

1  Goethe,  Faust  1.  (I.  Gorun)  p.  30.  1  Goethe  op  cit.  (I.  Gorun)  p.  31. 

Astfel  se  zideşte  vieaţa  omului  liber  din  lanţurile  robiei  afectelor. 
O  afirmare  puternică,  plină  de  bucurie,  o  vieaţă  ideală.  Compă¬ 
timirea,  evlavia,  căinţe,  să  mângâie  pe  cei  neînţelegători  ai  claselor 
neculte;  cel  ridicat  în  stadiul  libertăţii  nu  le  cunoaşte,  lui  îi  sunt 
străine.  « Cine  se  căeşte  de  o  faptă ,  e  îndoit  de  nenorocit  şi  fără 
de  putere ». 

Acesta  trebue  să  fie  idealul  ultim  cătră  care  să  tindă  ome¬ 
nirea.  Şi  deşi  adevărata  cunoaştere  e  o  cale  lungă  şi  grea,  totuş 
spre  mângâierea  noastră,  avem  împotriva  afectelor  posibilitatea 
unei  cunoaşteri  clare  şi  adevărate.  Cu  cât  judecăm  mai  adânc 
toate  evenimentele  de  cari  ne  lovim,  din  punctul  de  vedere  al 
necezităţii,  cu  atât  mai  puţin  ne  vor  putea  sguduî  şi  irita.  Avântul 
gândirii  ne  răpeşte  cu  sine,  redându-ne  spiritului,  liniştea  cunoaşterii 
în  de  bine.  Astfel  cunoaşterea,  lipsită  de  voinţă  şi  dorinţe,  e 
remediul  cel  mai  puternic  împotriva  durerii  şi  suferinţii,  e  calea 
care  ne  conduce  în  împărăţia  păcii  şi  sfinţeniei. 

Această  unire  şi  închegare  e  posibilă  numai  cunoscând, 
prin  o  adâncire  deplină  a  spiritului,  fiinţa  nemărginită  şi  eternă, 
pe  Dzeu.  Numai  în  el  se  poate  deplini  viaţa  şi  cugetarea  noastră. 
Am  văzut  mai  înainte  că  aceea  ce  promovează  bunăstarea  noastră 
deşteaptă  cu  necezitate  iubirea.  Astfel  suntem  cuprinşi  de  o 
iubire  nemăsurată  faţă  de  Dzeu.  Iubirea  aceasta  nu-i  cea  obicinuită, 
ci  ea  purcede  din  cel  mai  înalt  grad  al  cunoaşterii,  ea  e  o  iubire 
intelectuală.  Iubirea  e  numai  atunci  cea  adevărată,  dacă  nu  pre¬ 
tinde  o  iubire  reciprocă,  fiindcă  Dzeu  conform  firii  sale,  nu  poate 
patimi  de  afecte,  asemenea  oamenilor.  De  aceia  zice  Spinoza: 
« Cine  iubeşte  pe  Dzeu,  nu  poate  pretinde  ca  şi  Dzeu  să-l  iubească 
asemenea ».  Dzeu  se  iubeşte  pe  sine,  ca  fiinţă  eternă,  cu  o  ne¬ 
mărginită  iubire  intelectuală  şi  intelectuala  iubire  a  spiritului 
omenesc  faţă  de  Dzeu  e  o  parte  din  nesfârşita  iubire  cu  care 
se  iubeşte  Dzeu  pe  sine  însuş.  Această  iubire  superioară  împrumută 
universului  o  profunditate  spirituală,  iar  omului  o  intimă  şi  senină 
vieţuire  spre  mai  bine. 

Unirea  cu  fiinţa  universală  îi  dărueşte  omului  şi  nemurirea. 
Pentru  o  nemurire  în  senzul  unei  continuări  a  existenţii  naturale, 
Spinoza  nu  află  nici  loc  şi  nici  cuvinte  de  aprobare.  Atât  timp, 
cât  vieţueşte  corpul,  îşi  poate  forma  şi  sufletul  concepţii  şi  să-şi 
amintească  trecutul.  Descompunerea  trupească  e  şi  finitul  vieţii 
spirituale.  Dar  ca  întemeiat  în  Dzeu,  nu  se  poate  stinge  dimpreună 
cu  corpul  şi  spiritul.  In  Dzeu  rămâne  cu  necezitate  o  ideie,  care 
exprimă  fiinţa  sa,  sub  forma  eternităţii.  Sufletul,  ca  un  act  al 
cugetării  divine,  e  nemuritor.  Dar  nemurirea  nu-i  o  nădejde  întru 
mai  bine,  ci  o  ridicare  nemijlocită  preste  întreaga  existenţă  vre¬ 
melnică,  o  cunoaştere,  o  înţelegere  a  eternităţii  în  prezent.  De 

acî  purcede  strălucita  afirmaţie  că:  <  Omul  liber  la  nimic  nu  se 
poate  cugeta  mai  puţin  decât  la  moarte ,  adevărata  înţelepciune 
e  vieaţa,  e grija  vieţii.  Insă  pentru  de  a  lucra,  urmând  înţelepciunii, 
n'avem  lipsă  imediat  de  nemurire.  Mulţumirea  şi  sfinţenia  e  acea 
conştiinţă,  că  sufletul  şi-a  ajuns  deplina  sa  perfecţiune  în  cunoaşterea 
nemărginitei  fiinţe  a  Iui  Dzeu.  înţeleptul  e  conştiu  de  sine,  cunoaşte 
pe  Dzeu  şi  având  în  suflet  adevărata  mulţumire,  vieţueşte  în 
veacuri.  Acest  sentiment  etern,  cu  care  Spinoza  asemenea  unui 
acord  de  muzică  sfântă  auzită  de  departe,  din  glasul  profund  al 
organelor,  îl  învestmânta  Goethe  în  petalele  albe  şi  moi  ale  poeziei, 
prin  glăsuirea  avântată  a  lui  Faust. 

«Cin'  poate  să-I  numească? 

Şi  să  mărturisească: 

Intr’ânsul,  cred. 

Si  cine  de  simţeşte, 
spună  nebuneşte: 

In  el,  nu  cred! 

Atot  cuprinzătorul 
De  viaţă  dătătorul, 

Nu  ’mbrăţişează  cl  şi  nu  ne  ţine 
Pe  amândoi,  şi  chiar  pe  sine? 

Nu  se  bolteşte  ceru  asupra  noastră? 

Nu  stă  pământu  tare  acî  sub  noi? 

Şi  blânde  scânteind  pe  cer, 

Eterne  stele  nu  răsar? 

Noi,  ochi  în  ochi  nu  ne  privim, 

Şi  toate  nu  se  grămădesc 
In  capul  tău,  în  mintea  ta, 

Şi  ’n  taină-eternă  nu  pluteşte 
Văzutul  nevăzut  pe  lângă  noi? 

Cu  acestca-ţi  umple  inima  din  plin, 

Şi  de  te-a  fericit  ce  simţi, 

O,  zi-i  atuncea  ori-cum  vreai, 

Zi-i  fericire!  —  amor!  inimă!  Dumnezeu! 

Eu  să-l  numesc  nu  pot! 

Simţire  este  tot; 

Numeic-i  numai  ca  să  sune 
E  fum,  pe  razele  cereşti  o  ceaţă».1 

Termin  capitolul  acesta  penultim,  cu  o  apreciere  a  lui  Spinoza, 
scrisă  de  poetul  H.  Heine,  care  deşi  în  multe  privinţe  exagerează, 
totuş  e  destul  de  caracteristică  şi  interesantă  din  punct  de  vedere 
literar.  «Cetind  pe  Spinoza,  avem  acelaş  sentiment  pe  care-1 
cuprindem  când  privim  în  faţă  firea  în  liniştea  ei  plină  de  viaţă. 
Un  codru  de  gândiri  divine,  a  căror  vârfuri  înflorite  se  leagănă 
în  freamăt  de  talazuri  şi  trunchiurile  neclintite  prind  rădăcini  în 
ţerna  eternă.  Un  parfum,  ce  nu  se  poate  cuprinde,  adie  în  scrie¬ 
rile  lui  Spinoza.  Te  simţi  împrejmuit  ca  de  o  boare  lină,  ca  de 


1  Qoelhe,  op.  cit.  (I.  Gorun)  pag.  156. 


-  259  — 

un  suflu  al  viitorului.  Duhul  profeţilor  se  odihneşte,  sălăşluindu-se 
în  urmaşul  lor  de  mai  târziu.  Seriositatea,  mândria  conştiinţii  de 
sine,  grandeţa  gândirii,  par  o  moştenire,  un  lăsământ  al  celor 
de  pe  vremuri.  Se  ştie  cu  siguranţă,  că  viaţa  lui  Spinoza  fu  liberă 
de  tot  viţiul.  Senină,  fără  de  pată,  asemănându-se  vieţii  divinului 
său  antemergător,  Isus  Christos.  Asemenea  lui  pătimi  el  pentru 
înţelepciunea  sa,  asemenea  lui  purta  el  în  jurul  frunţii  cunună 
de  spini.  Pretutindeni  unde  un  spirit  profund  îşi  învestmânta 
gândirea,  se  ’nalţă  Qolgota ». 

Heine  e  preocupat  de  mândria  şi  delirul  aceluiaş  neam. 
aceleiaş  seminţii.  E  interesant  cum  se  exprimă  Heine  despre 
legăturile  sufleteşti  ce  existau  între  Spinoza  şi  Lessing.  Pe  Lessing, 
pe  care  îl  admiră  Heine  foarte  mult,  îl  numeşte  profetul  care 
păşeşte  din  Testamentul  al  doilea  în  al  treilea;  el  ar  fi  fost  pe 
calea  ce  duce  dela  deism  la  spinozism,  moartea  îl  mântui  însă 
tocmai  la  timp  potrivit.  Dar  marele  păgân  ---  Goethc  —  al  poeziei, 
prinosi  totul  înţelepciunii  iui  Spinoza.  In  Werther  se  învăpăiază 
de  dorul  înfrăţirii  cu  firea.  In  Faust  asemenea  cearcă  să  închege 
cu  firea  o  legătură  nemijlocită  şi  mistică.  Doctrina  lui  Spinoza  a 
înmugurit  din  hlamida  matematicei  şi  ne  împresoară  adiind  în 
cântecile  iui  Goethe.  Numai  astfel  ne  putem  explica  urgia  pietiştilor 
împotriva  cântecilor  lirice  ale  lui  Goethe.  Cu  ghiarele  lor  de 
urşi  cucernici  năzuesc  ei  în  urma  acestui  fluture  ce  le  scapă 
statornic.  Acesta-i  aşa  de  gingaş,  aşa  de  eteric,  cu  aripile  par¬ 
fumate...  Aceste  cântece  ale  lui  Goethe  au  o  vrajă  capriţioasă 
ce  nu  se  poate  descrie.  Armonioasele  versuri  îţi  încing  inima, 
asemenea  iubitei;  cuvântul  te  îmbrăţişează,  ideile  te  sărută».1 2 

In  studiile  sale  despre  « Şcoala  romantică»,  cu  obicinuita  lui 
ironie  şi  cutezanţă  ajunge  pănă  la  .afirmaţia  următoare:  «Toţi  filo¬ 
zofii  noştri  actuali ,  demulteori  inconştient  poate,  zăresc  prin  ochelarii 
pe  cari  i-a  tocit  Spinoza».'1  1.  Broşn. 

(Va  urma.) 


Unde  religiunea  e  sănătoasă,  acolo  ea  îşi  exercită  puterea  asupra 

tuturor  referinţelor  şi  stărilor  vieţii.  Unde  a  ajuns  la  drepturile  ei,  ea  este 

inima,  pulzul  lin  al  întregei  existenţe.  Acolo  nimic  nu  e  atât  de  neînsemnat, 
ca  să  nu  fie  sfinţii  şi  luminat  de  puterea  ei,  nimic  atât  de  înalt,  ca  să 
nu-şi  primească  din  partea  ei  măsura  cea  dreaptă.  Nu  numai  înălţarea  su¬ 
fletului,  ci  şi  durerile  şi  năcazurile  lui  —  le  stăpâneşte  prin  puterea  păcii 

şi  a  sfinţeniei.  Ullman ,  Uber  den  Kultus  des  Genius  p.  52. 


1  H.  Heine.  Zur  Geschichte  derReligion  u.  Philosophie  in  Deutschland;  L.  Sehring. 
op.  cit.  94. 

2  O.  c.  p.  96. 

ROMANII  ŞI  RUTENII  ÎN  BISERICA  GR.  OR.  DIN 

BUCOVINA. 

(Sfârşit.) 

Insă  ce  folos  că  Românii  cearcă  să  se  mângăe  cu  constatarea, 
că  statisticile  nu  corăspund  stării  faptice!  Rutenii  accentuează 
unde  pot  aceste  statistici  şi  pe  temeiul  lor,  pretextând  că  sunt 
cel  mai  numeros  element  în  ţară,  cer  drepturile  —  cari  li  s’ar  fi 
deţinut  până  acum  în  biserica  ortodoxă,  şi  cu  măestrie  au  ştiut 
să-şi  ţeasă  o  întreagă  ieremiadă  de  prigoniri  scornite,  ce  le-ar 
fi  îndurat  din  partea  Românilor.  Prin  presă,  în  întruniri  publice, 
în  cameră,  ţin  să  informeze  lumea  ce  mare  nedreptate  ar  fi  suferit 
ei,  de  ce  apăsări  şi  împilări  ar  fi  avut  ei  parte,  până  când  era 
elementul  românesc  singurul  hotărâtor  în  afaceri  bisericeşti.  Se 
face  interpelaţie  în  camera  din  Viena,  unde  li  se  răspunde  din 
partea  unui  deputat  român,  că  acuzele  lor  sunt  neîntemeiate  şi 
foarte  puţin  prietine  cu  adevărul.  O  deputaţiune  merge  în  1906 
chiar  la  împăratul  ca  «hâchste  Schutz-  un  Schirmherr  der  gr.-or. 
Kirche  in  Osterreich».  Şi  în  legătură  cu  aceasta  se  publică  o 
broşură  în  care  iscăleşte  un  articol  despre  lupta  bisericească  în 
Bucovina»  deputatul  rutean-tânăr  Hierotuhes  Pihuliak,  iar  în 
alt  articol  de  «un  preot  rutean»  se  vorbeşte  despre  «înfiinţarea 
unei  dieceze  rutene».1  Această  broşură  e  sinteza  păsurilor,  părerilor 
şi  dorinţelor  Rutenilor.  Aici  se  proclamă  anul  1880  de  început 
al  «prigonirii»  Rutenilor  prin  Români.  Mitropolitul  cuminte  şi 
iubitor  de  neam,  Silvestru  Morariu,  să  fi  început  prigonirea  în  mod 
extins  a  Rutenilor  şi  «romanizarea»  bisericei  ortodoxe  —  cu  ajutorul 
guvernului ! 2  Pe  când  noi  ştiam  că  guvernul  mai  curând  nu  împedeca 
rutenizarea,  şi  că  biserica  îşi  pierde  din  ce  în  ce  caracterul  ei 
românesc. .. 

învinuiri  în  dreapta  şi  în  stânga  ce  se  aduc  în  această  broşură 
în  detrimentul  adevărului,  mai  ales  Românilor  în  poziţii  înalte 
bisericeşti,  au  silit  oareş-cum  de  a  se  apăra  şi  a  reduce  aserţiunile 
Rutenilor  Ia  adevărata  lor  valoare.  O  făcu  aceasta  tot  în  limba 
germană  «un  preot  gr.-or.  român»  printr’o  broşură  de  124  pagini 

1  Broşura  e  scrisă  în  limba  germană  şi  poartă  titlul :  Beitrag  zur  kirchlichen  Frage 
in  der  Bukovina»  Zwei  zeitgemăsse  Artikel  vom  Reichsrutsabgeordneten  H.  Pihuliak  u. 
einem  gr.-or.  Priestcr.  Csernovitz  1906. 

8  Beitrag  zur  gr.-or.  Kirchenfrage  pg.  4. 

apărută  cătră  finea  aceluiaş  an  (1906).1  Paginile  pline  de  vigoare 
şi  de  multeori  de  satiră  fină  la  adresa  provocatorilor  —  certaţi,  se 
vede,  cu  adevărul  istoric,  ne  ilustrează  foarte  bine  stările  din 
biserica  bucovineană  gr.-or. :  pretenţiuni  exagerate  ale  Rutenilor 
în  virtutea  dreptului  naţionalităţii,  o  retragere  şi  pierdere  continuă 
a  Românilor.  Pentru  Românii  din  Bucovina  are  această  broşură 
o  îndoită  însemnătate;  ea  e  menită  nu  numai  să  apere  cauza 
Românilor,  dar  totodată  trebue  să  le  deştepte  simţul  de  datorie 
de  a-şi  apăra  neamul  şi  biserica,  căci  cu  neamul  românesc  stă  şi 
cade  biserica  gr.-or.  din  Bucovina.  E  o  îndemnare  de  a-şi  strânge 
rândurile  în  ceasurile  din  urmă. 

Aceste  «semne  ale  timpului»  ne  luminează  destul  de  bine 
starea,  nici  decum  de  invidiat,  a  Românilor  din  Bucovina.  Odată 
era  Bucovina  numai  a  Românilor;  jignirile *aduse  lor  erau  paguba 
pricinuită  întregei  ţări  —  azi  Românii  sunt  primejduiţi  de  a  fi 
puşi  pe  planul  al  doilea,  şi  când  zici  «Românii  din  Bucovina» 
nu  poţi  să  te  desfaci  de  o  durere  care,  fără  să  vrei,  se  strecoară 
în  sufletul  tău  şi-ţi  aduce  aminte  de  alte  vremuri,  mai  senine, 
mai  fericite,  când  nu  pluteau  nori  prevestitori  de  furtuni  şi 
dezastre. 

Nu  vom  stărui  asupra  întregului  cuprins  al  numitelor  broşuri 
polemice,  căci  am  ajunge  la  acelaş  rezultat  dureros:  că  Românii 
pierd  pe  zi  ce  merge,  ne  vom  opri  puţin  la  un  punct,  ivirea  chestiunei 
rutene  şi  pretenţiunile  Rutenilor  tineri. 

VIU. 

In  migraţiunea  Galiţienilor  spre  Bucovina  am  putea  stabili 
două  epoci,  epoca  dela  unirea  Bucovinei  cu  Galiţia  până  la  des¬ 
părţire,  a  doua  epocă  dela  despărţire  încoace.  In  cea  dintâi  au 
venit  oaspeţi  noi  într’un  număr  cu  mult  mai  mare,  cu  deosebire 
în  primii  ani  năpădiră  masse  întregi  preste  câmpurile  mănoase 
ale  Bucovinei.  Dela  1849  (resp.  1854)  încoace  nu  mai  putem 

1  Broşura,  scrisă  într’o  limbă  frumoasă  germană  şi  într’un  stil  lapidar,  poartă  titlul: 
-Die  grich.  or.  Kirchenîrage  in  der  Bucovina  und  die  Jungruthenen»,  Von  einem  gr.-or. 
rumănischen  Priester.  Csernovitz  1906. 

Autorul  e  mult  regretatul  profesor  Dr.  Vasile  Găină,  care  pe  lângă  că  era  un 
savant  neîntrecut  pe  terenul  său  special  de  muncă  al  apologeticei  creştine,  era  şi  un 
călduros  apărător  al  drepturilor  Românilor  în  biserica  română  din  Bucovina,  a  cărei 
istorie  o  cunoştea  foarte  bine. 

vorbi  de  o  migrare  în  adevăratul  înţeles  al  cuvântului,  de  aci 
încolo  e  numai  o  imigrare  sporadică,  am  putea-o  numi  o  imigrare 
a  indivizilor.  Nu  se  mai  revarsă  masse  întregi,  căci  şi  populaţia 
Bucovinei  e  destul  de  rnărişoară,  dar  se  strecoară  mai  mult  numai 
indivizi  singuratici  sau  cu  familiile  lor,  şi  activitatea  ce  o  desfăşură 
aici  —  lipsită  de  binecuvântare  —  e  spre  dauna  ţării,  spre  paguba 
Românilor.  Aceşti  funcţionari,  învăţători  şi  profesionişti  —  toţi 
Ruteni  gr.  cat.  —  vin  cu  gândul  de  a  provoca  o  mişcare  naţională 
a  Rutenilor  din  sânul  bisericei  gr.-or.  bucovinene  în  favorul  Ru¬ 
tenilor  uniţi  din  Galaţia  şi  astfel  samănă  germenile  neînţelegerilor 
ulterioare  între  Românii  şi  Rutenii  gr.-or.  Aceşti  uniţi  din  Galiţia 
sunt  parte  prevestitorii,  parte  preformatorii  chestiunei  rutene  în 
biserica  gr.-or.  străină  de  ei. 

In  apologia  sa  ptimă  se  plânge  arhiepiscopul  Silvestru,  că 
în  locul  propagandei  confesionale  a  Catolicilor  din  Galiţia  s’a 
ivit  dela  1849  încoace  una  naţională.  «Funcţionari  publici,  învă¬ 
ţători  privaţi»  fac  agitaţie  vie  printre  Rutenii  gr.-or.,  cercând  de 
a-i  câştiga  pentru  ideia  naţională  a  Rutenilor  din  Galiţia,  amin- 
tindu-le  că  aparţin  şi  ei  aceluiaş  neam;  fireşte,  de  confesiune,  zic 
ei  —  nu  vor  sa  se  atingă,  când  vor  fi  uniţi  Rutenii  şi-aşa 
vor  dispărea  toate  diferinţele  confesionale.1  Fructele  acestei  agi¬ 
taţiuni  s’au  ivit  abia  prin  anul  1880  (acelaş  an  dela  care  socoteşte 
deputatul  H.  Pihuliak  prigonirea  mai  pronunţată  şi  mai  înverşunată 
a  Rutenilor!)  Pela  1880  se  organiză  un  partid  al  Rutenilor  — 
tineri  sau  ucrainişti,  cari  pe  lângă  un  program  politic  bogat,  mai 
pretindeau  drepturi  pentru  Ruteni  pe  terenul  bisericei  gr.-or.3  Şi 
ce  e  mai  curios,  în  frunte  stăteau  de  regulă  bărbaţi  greco-catolici, 
cari  se  străduiau  pentru  înlăturarea  nemulţumirilor  credincioşilor 
gr.-orientali! 3  Insă  nu  trebue  să  ne  mirăm;  pornit-a  doar  agitaţia 
din  Galiţia! 

De  Ruteni  în  Bucovina  şi  de  drepturi  de  ale  lor  în  biserica 
gr.-or.  până  la  1848  şi  dela  1848  până  în  deceniul  a  7-lea  se 
vorbia  puţin,  şi  nime  nu  se  gândea  la  o  egală  îndreptăţire  în 
privinţa  limbei  naţionale  cu  Românii.4  In  1838  dădu  chiar  episcopul 
Hacman  un  circular  conzistoria!  prin  care  se  declară  limba  ro- 

1  Apologia  1.  (1885)  pg.  3-4. 

2  Die  gr.  or.  Kirehenfrage  pg.  5.  9. 

a  Die  gr.  or.  Kirehenfrage  pg.  5. 

4  Dr.  J.  Q.  Sbiera.  Familia  Sbiera,  Cernăuţi  1899  pg.  162. 

mânească  de  limbă  oficioasă  în  afacerile  interne  bisericeşti,  atât 
la  consistor,  cât  şi  în  protopresbiterate  şi  parohii.  Pe  lângă  limba 
românească  se  putea  întrebuinţa  în  părţile  locuite  de  Ruteni  şi 
limba  ruteană.1  Şi  nu  aflăm  nicăiri,  că  s’ar  fi  iscat  din  astă  cauză 
nemulţumiri.  Nemulţumirile  vin  abia  mai  târziu,  când  întărindu-se 
partidul  neramofil  şi  cucerind  Rutenii  tot  mai  mult,  cereau  în 
virtutea  proverbului  că  «mâncând  îţi  vine  poftă»  tot  mai  mult. 
Chiar  până  la  a.  1860  se  ţinu  atât  din  partea  statului,  cât  şi  a 
bisericei  de  limba  ruteană  numai  atât  seamă,  cât  era  «imperios 
necesar  pentru  trebuinţa  administraţiei,  şcoalei  şi  păstoriei  sufleteşti.2 

—  Dar  o  chestiune  ruteană  era  o  armă  binevenită  în  mâna  acelora 
cari  nu  doriau  autonomia  Bucovinei  şi  cu  atât  mai  puţin  prosperarea 
şi  înaintarea  Românilor  pe  terenul  culturei  naţionale.  Dl  Sbiera 
spune  chiar,  că  ascuţişul  acestei  arme  deveni  mai  simţitor  în  anul 
1860,  când  era  aplecat  împăratul  —  în  urma  stăruinţelor  depu¬ 
taţilor  ardeleni  şi  bucovineni  —  de  a  înfiinţa  numai  o  singură 
mitropolie  pentru  Românii  din  întreagă  monarhia.3 

In  1861,  la  sinodul  din  Carloviţ  accentuă  episcopul  Hacman 

—  slav  şi  el  de  origine  —  că  are  între  credincioşii  săi  şi  o  parte 
însemnată  de  naţionalitate  slavă.4  Totuş,  ca  «om  obiectiv  avea 
atâta  pricepere  pentru  evoluţia  istorică,  încât  respectă  caracterul 
român  al  bisericei  bucovinene».5 

Că  ar  avea  biserica  şi  caracter  rutean  nu  se  susţinea  încă 
pe  acele  vremuri.  Cetim  şi  în  «Dorinţele  clerului»  din  1861,® 
că  Bucovinenii  gr.  or.  nu  sunt  toţi  Români,  ci  «o  parte  însemnată 
a  fraţilor  religionari  sunt  Ruteni» ;  ceeace  însă  nu  împedecă  pe 
acelaş  cler  care  compuse  sau  în  numele  căruia  se  scrise  astă 
broşură,  de  a  privi  biserica  gr.  or.  din  Bucovina  de  biserică 
română.  In  aceleaşi  «dorinţi»  vorbindu-se  despre  eventualul  mi¬ 
tropolit  al  Bucovinei,  i-se  zice  constant  «mitropolit  român».  Aşa 
punând  cazul,  că  atât  biserica  gr.  or.  din  Ardeal,  cât  şi  cea  din 

1  Die  gr.  or.  Kirchenfrage  pg.  31. 

*  Eus.  Popovici,  Istoria  bis.  II.  pg.  489. 

3  Sbiera,  op.  cit.  pg.  162.  163. 

4  Dr.  Vasile  Găina,  Arhiepiscopul  şi  Mitropolitul  Dr.  Silvestru  Morariu-Anctrievici. 
Cernăuţi  1907  pg.  9. 

s  Die  gr.  or.  Kirchenfrage  pg.  4. 

4  Dorinţele  dreptcredinciosului  cler  de’n  Bucovina  în  privinţa  organizării  cano¬ 
nice  a  diecezei  şi  a  ierarhicei  sale  referinţe  în  organismul  bisericei  ortodoxe  de’n  sta¬ 
turile  Austriei».  Cernăuţi  1861.  pg.  17. 

Bucovina  ar  căpăta  fiecare  pe  mitropolitul  său  propriu  se  scrie: 
«De’n  contră  cugetăm  noi,  că  vaza  şi  puseciunea  Românilor  în 
Austria  va  fi  încă  mai  însemnată,  de  vor  avea  Românii  doi  mi- 
tropoliţi  (în  Ardeal  şi  Bucovina)  şi  de  vor  conveni  aceşti  Ierarhi 
câte  cu  doi  Episcopi  titulari  cu  cei  ai  nâciunei  sărbe  la  sinodul 
general,  credem  că  le  va  fi  mai  lesne  a  susţinea  cumpăna  cu 
Arhipăstorii  sârbeşti,  decât  de  ar  fi  numai  Mitropolitul  din  Alba- 
lulia  cu  Episcopul  din  Bucovina».1 

In  1869  se  dădu  un  ordin  ca  actele  şi  cerculareie  adresate 
întregei  dieceze  să  fie  publicate  româneşte  şi  ruteneşte,  un  act 
îndreptat  numai  cătră  o  parte  a  diecezei  să  se  facă  în  limba  de 
conversaţiune  de-acolo;  iar  petiţiunile  întrate  Ia  consistor  aveau 
să  fie  rezolvate  în  limba  în  care  au  fost  prezentate.  Acum  e  re¬ 
cunoscută  prima  dată  oficios  şi  limba  ruteană  din  partea  conzi- 
storului.  Dar  chiar  sub  Hacman  nu  se  respectă  întru  toate  această 
deciziune.2 

Cătră  anii  1880  răsare,  în  fine,  şi  «chestiunea  ruteană».  De- 
acum  încep  nemulţămiri  cu  păstorirea  bisericei  şi  plângeri.  De¬ 
odată  se  deşteaptă  Rutenii,  a  căror  simţ  de  naţionalitate  şi  soli¬ 
daritate  cu  cei  din  Oaliţia  e  trezit  şi  alimentat  în  mod  viu  de 
prea  agila  agitaţie  antiortodoxă  şi  antiromânească  din  Galiţia.  Ele¬ 
mente,  nu  din  cele  mai  bune,  străine  de  credinţă  şi  ţară,  se  în¬ 
sărcinară  —  nepoftite  de  nimeni,  —  de  a  «regula»  afacerile  bi¬ 
sericei  gr.  or.  şi  a  revendica  drepturi  pentru  Rutenii  «împilaţi» 
de  Români.  Din  Galiţia  începu  şi  crescu  dela  1880  încoace  mi¬ 
şcarea,  care  «şi  acum  ameninţă  biserica  cu  desbinare,  slăbire, 
înjosire  şi  ruină  şi  neagă  caracterul  român  istoric  al  eparhiei».3 4 
Şi  iarăş  cetim  într’o  apologie  a  mitropolitului  Silvestru  —  scrisă 
pentru  a  dovedi  netemeinicia  unor  articole  de  gazetă  injurioase 
la  adresa  bisericei  şi  şefului  ei  —  că  s’a  format  «o  coaliţie  for¬ 
mală  de  elemente  contra  prosperităţii,  chiar  existenţei  bisericei 
gr.  or.  în  general,  şi  contra  intereselor  economice  şi  culturale 
ale  populaţiunii  «de  ambele  limbi»,  dar  mai  ales  contra  naţiunii 
româneşti’. 

1  Dorinţele  pg.  61. 

2  Die  gr.  or.  Kirchenfrage  pg.  4. 

s  Eusebie  Popovici,  Ist.  bis.  li.  pg.  489. 

4  Apologie,  1889  pg.  4. 

Aceste  elemente  —  de  provenienţă  din  Oaliţia  —  purtau 
de  aci  încolo  lupta  şi  pe  faţă  contra  lui  Silvestru,  învinuindu-1 
că  ar  fi  cel  mai  mare  duşman  al  Rutenilor»,  fiindcă  îşi  iubea 
neamul  său  şi  nu  suferea  insulta  oricărui  venetic.  Şi  ciudat  lucrul 
tot  acest  Silvestru  a  luat  iniţiativa  pentru  înfiinţarea  unei  catedre 
de  limba  slavică-bisericească  la  facultatea  teologică  din  Cernăuţi!1 

De  aci  încolo  erau  tot  mai  dese  plângerile  Rutenilor,  tot 
mai  imperios  cereau  drepturile  ce  li  s’ar  cuveni  şi  pe  cari  n’ar 
vrea  să  li  le  recunoască  Românii,  până  în  fine  ajung,  dupăcum 
am  văzut,  cu  plângerea  la  împăratul,  cerând  înfiinţarea  unei  die¬ 
ceze  separate. 

In  vreme  ce  Rutenii  cereau  tot  mai  mult  —  Românii  cedau, 
în  vreme  ce  Rutenii  afirmau  tot  mai  sgomotos  că  au  fost  scur¬ 
taţi  decenii  de-arândul  şi  nu  voesc  să  mai  fie  prigoniţi  —  Ro¬ 
mânii  dădeau  cu  mâna  largă,  de  dragul  păcii  în  biserică,  în  vreme 
ce  agitaţia  politică,  ucrainofilă  din  Oaliţia,  află  un  teren  prielnic 
în  Bucovina  şi  câştigă  aproape  întreg  poporul  rutean  din  Buco¬ 
vina  pentru  ideia  unirii  tuturor  Rutenilor  —  Românii  cedau  şi 
tăceau,  şi  când  au  cerut  Rutenii  o  episcopie  separată,  s’au  deş¬ 
teptat  aiuriţi... 

Rutenii  cărora  li  se  pare  şi  cel  mai  pacinic  mitropolit  român 
a  fi  cel  mai  aspru  prigonitor  al  lor  şi  «Romanizator»,  se  între¬ 
ceau  şi  se  întrec  formal  în  afirmaţiuni  şi  acuzaţiuni  din  ce  în  ce 
mai  riscate,  încât  un  deputat  român  era  silit  să  o  spună  în  plin 
parlament  în  Viena,  că  acuzaţiunile  Rutenilor  «poartă  pecetea 
monstruozităţii  şi  imposibilităţii  şi  nu  corăspund  nici  într’un  chip 
cu  starea  faptică.»2 3 

Aşa  de  departe  a  ajuns  biserica  gr.  or.  română  din  Bucovina, 
încât  dacă  vei  întreba  pe  rând  pe  un  Român  şi  pe  un  Rutean 
vei  primi  două  răspunsuri  ezenţial  deosebite.  Pentru  Român  e 
biserica  naţională,  română,  Ruteanul  vede  numai  ortodoxia.  «Ce 
e  Biserica»,  scrie  dl  N.  lorga,"  «ortodoxă  sau  naţională?  Naţio- 


1  Dr.  V.  Gaina,  Arh.  şi  mitr.  Silvestru,  pg.  22. 

3  <Alle  diese  Behauptnngen  trageri  schon  an  sich  den  Stempel  der  Ungeheuer- 
lichkeit  nnd  Unmoglichkeit  und  entsprechen  auch  wirklich  in  keinerlei  Weise  den  Tat- 
sachen*.  Profesorul  universitar,  dl  Constantin  Popovici,  vezi  Bukowiner  Lloyd  din  10. 
VII  1905. 

3  Neamul  Rom.  din  Buc.  pg.  208. 

nală  spun  Românii  cu  iubire  de  neam,  cari  n’au  uitat  trecutul  şi 
nu  încep  a  număra  dela  1775,  sfârşit  al  barbariei  moldoveneşti 
şi  început  al  civilizaţiei;  ortodoxă  spun  conzilierii  ruteni  din  con- 
sistor,  preoţii  ruteni,  teologii  ruteni,  agitatorii  ruteni,  cari  caută 
să  întemeieze  bine  biserica  unită  de  spre  Rusia,  iar  în  lăuntru 
socot  că  pot  sluji  mai  mult  pravoslavia». 

O  spune  de  altfel  aceasta  şi  «preotul  rutean >  în  articolul 
său  despre  înfiinţarea  unei  dieceze  rutene,  care  par'că  se  cam 
teme  de  istorie  şi  crede,  că  spunând  că  ce  e  istoric  aparţine  tre¬ 
cutului  ar  fi  şi  şters  trecutul  din  amintirea  tuturor.  Lui  nu-i  pasă 
de  trecut.  «Wir  sind  da!»  exclamă;1  şi  nici  nu  se  perde  în  cer¬ 
cetări  istorice. 

Cui  îi  place,  caute  şi  în  istorie.  «Cine  are  poftă  să  perziste 
încăpăţînat  pe  lângă  caracterul  istoric  al  bisericei,  acela  caute 
prin  arhive  şi  desfâteze-se  după  pofta  inimii  sale.  Noi  Rutenii 
însă  —  deşi  nu  trebue  să  ne  ruşinăm  deloc  de  trecutul  nostru 
chiar  în  astă  ţară  şi  în  astă  biserică  şi  am  putea  spune  câte  ceva 
şi  despre  caracterul  istoric  rutean  al  ei  (dar  autorul,  om  cuminte, 
preferă  tăcerea  în  această  privinţă!),  noi  vrem,  în  loc  să  mergem 
în  sălile  mocnite  ale  arhivelor,  să  rămânem  mai  bine  pe  platforma 
prezentului !» 2 

Şi  de  pe  «platforma  prezentului»  cer  ei  şi  despărţirea  în 
două  dieceze  şi  fireşte  —  şi  înzestrarea  celei  nouă  din  comorile 
fondului  religionar  gr.  or.!  Şi  poate  mulţi  Români  -  doritori  de 
o  prosperare  a  neamului  lor,  s’ar  învoi  la  o  despărţire,  dar  e 
fondul  la  mijloc;  iar  fără  fond  nu  vreau  să  se  despartă  nici 
Rutenii.  Autorul  broşurei  «Die  Kirchenfrage  etc.»  e  pentru  des¬ 
părţirea  de  Ruteni,  nu  se  poate  însă  împăca  cu  împărţirea  fon¬ 
dului.  Fondul  întreg  să  rămâie  bisericei  vechi  gr.  or.  din  Buco¬ 
vina  şi  să  nu  se  împartă,  căci  pentru  una  şi  nedespărţita  biserică 
gr.  or.  din  Bucovina  a  fost  creat  acest  fond;  şi-ar  fi  neiertat  de 
a  jertfi  în  mod  uşuratic  banii  strânşi  cu  atâta  sârguinţă  dela  bunii 
Domni  şi  boerii  evlavioşi  din  Moldova,  cari  au  dăruit  averi  în¬ 
tregi  mănăstirilor  spre  lauda  Iui  Dzeu  şi  pentru  liniştea  sufletului 
lor.  «Preotul  rutean»  spunând  că  losif  II.  e  adevăratul  întemeietor 
(«der  eigentliche  Schopfer>)  al  fondului  religionar,  crede  că  a  spus 

1  Beitrag  etc.  pg.  35. 

1  lbidem. 

totul.  Fondul  e  austriac ».  Dar  dacă  n’ar  fi  fost  daniile  Voevo- 
zilor  şi  boerilor  români? 

Mai  sunt  şi  alte  multe  greutăţi  la  mijloc;  dar  nu  vrem  să 
discutăm  posibilitatea  sau  imposibilitatea  despărţirii,  favorurile 
sau  defavorurile  pentru  Români ;  am  urmărit  numai  puţin  soartea 
Românilor  din  Bucovina,  soarte  aşa  de  dureroasă.  Biserica  le-a 
fost  Românilor  pavăză  ocrotitoare  in  toate  vremurile,  şi  în  Ardeal 
şi  Ţara-Ungurească  şi  azi  e  singura  cetăţue  care  rezistă  nebiruită 
atacurilor  îndreptate  contra  Românilor  —  altfel  a  fost  şi  este  în 
Bucovina.  Aici  biserica  gr.-or.  pănă  prin  anii  1850  avea  să-şi 
apere  ortodoxia  contra  influinţelor  dăunăcioase  din  afară,  de  atunci 
încoace  trebuia  şi  trebue  să  se  silească  a  înăbuşi  şi  potoli  certele 
şi  nemulţumirile  acasă,  în  sânul  ei.  Parcă  e  o. familie  unde  se 
ceartă  doi  fraţi;  când  vrei  să  împaci  pe  unul  se  supără  celălalt.... 

Astăzi  când  fiecare  popor  năzueşte  de  a-şi  întemeia  o  cultură 
naţională,  azi  când  conştiinţa  naţională  e  mai  vie  ca  oricând 
cu  greu  pot  trăi  două  popoare  cu  aspiraţiuni  aşa  de  deosebite, 
chiar  opuse,  sub  acelaş  acoperiş.  Ar  trebui  aflată  o  formă  de 
traiu  oareşcare,  ca  să  nu  fie  jigniţi  nici  unii,  nici  alţii.  Dar  cum? 
Să  se  plece  unii  şi  să  sacrifice  avere  naţională  şi  tot  ce  e  al  lor 
pentru  a  satisface  pe  ceilalţi  ?  Sau,  printr’un  fapt  îndrăzneţ  să  te 
desbini  cu  desăvârşire  de  «fratele»  care  cu  cât  înaintează  şi  se 
întăreşte  în  viaţa  naţională,  îţi  apropie  ţie  sfârşitul  ?  Dar  până  a 
afla  un  «modus  vivendi»  paguba  cade  tot  în  sarcina  Românului, 
căruia  obosit  de  atâta  trudă  şi  îndopat  preste  măsură  cu  «civi¬ 
lizaţia»  străină,  încep  a  i-se  îndoi  genunchii  de  atâta  povară. 
Nori  grei  ca  plumbul  apasă  sufletul  Românilor,  şi  Bucovina  a 
încetat  de  a  fi  pentru  ei  «vesela  grădină»  cântată  de  V.  Alexandri. 

E  timpul  suprem  să  se  pună  odată  stavilă  desnaţionalizării 
poporului  român  din  Bucovina,  ca  să  nu  vie  vremea,  când  şi 
mormântul  lui  Ştefan  Cel  Mare  să  fie  străjuit  de  «ruthenisch  — 
redende  Romanen»!...  Romulus  Căndect. 


Dacă  nu  dorim  adevărul  cu  toate  puterile  sufletului  nostru,  nici  nu-1 
vom  afla.  Căutând  adevărul  cum  trebue  căutat,  nu  se  va  ascunde  dinaintea 
ochilor  noştri  sufleteşti.  Rugaţi-vă  şi  veţi  primi;  căutaţi  şi  veţi  afla;  bateţi 
şi  vi-se  va  deschide.  Iubirea  de  adevăr  se  roagă,  caută  şi  bate  ca  să  i-se 
deschidă.  Augiistin .  De  moribus  eccles.  1,  33. 

CHESTIA  UNIRII  BISERICILOR. 

Răspuns  la  o  broşură. 

Ori  ce  inimă  creştină  Irebue  să  dorească 
unirea  bisericilor;  dar  mai  ales  toată  lumea 
ortodoxă,  inspirată  de  adevăratul  spirit  al 
pietăţii,  conform  scopului  dumnezeesc  al  în¬ 
temeierii  bîsericei  de  cătră  Dumnezeu -omul, 
Mântuitorul  nostru  Christos,  doreşte  cu  ar¬ 
doare  unirea  bisericilor  într’un  singur  canon 
al  credinţii  şi  pe  baza  învălăturei  apostolice 
şi  tradiţionale,  fiind  piatră  unghiulară  a  ei 
lisus  Christos.1 

i. 

Aceste  cuvinte  le-a  spus  patriarhul  Antim  şi  sinodul  patriarhal  din 
Constantinopol,  în  enciclica  pe  care  a  publicat-o  în  anul  1895,  drept  răs¬ 
puns  la  Invitarea  ce  papa  Leon  al  XIII  o  făcuse  bisericei  ortodoxe  de  a 
se  uni  cu  scaunul  papal,  sub  unica  condiţie,  ca  să-i  recunoască  pe  el,  pe 
papa,  de  şeful  suprem  al  bisericei  lui  Christos.  Prin  acele  frumoase  cuvinte, 
patriarhul  şi  sinodul  patriarhal  au  exprimat  o  vie  dorinţă  a  hunei  orto¬ 
doxe  întregi  şi  au  stabilit  totodată  singura  bază  adevărată,  pe  care  sc  poate 
concepe  şi  săvârşi  marea  operă  a  unirii  tuturor  bisericilor  creştine. 

La  realizarea  acestei  opere  sunt  datori  să  conlucre  toţi  aceia,  cari 
sunt  pătrunşi  dc  însemnătatea  neînchipuit  de  mare  cc  evanghelia  creştină 
o  are  pentru  vieaţa  omenească.  Cu  adâncă  durere  sufletească  trebue  să 
privim  desbinările  cari  s’au  ivit  în  curgerea  vremilor  şi  cari  există  şi  astăzi 
în  sânul  creştinătăţii.  Căci  Mântuitorul  n'a  voit  să  întemeieze  mai  multe 
biserici,  ci  a  voit  ca  toţi  cei  ce  vor  crede  şi  se  vor  boteza,  să  formeze  o  sin¬ 
gură  biserică,  care  să-i  conducă  ia  mântuire.  Din  pragul  patimilor  şi  a  morţii 
sale  izbăvitoare,  s’a  rugat  pentru  apostoli  şi  pentru  ceice  vor  crede  întru  El  prin 
cuvântul  lor:  -ca  toţi  să  fie  una,  precum  tu  Părinte  întru  mine  şi  eu  întru  tine, 
ca  şi  ei  întru  noi  una  să  fie»  (loan  17,  21).  Biserica  sa  a  înzestrat-o  cu 
toate  mijloacele  necesare  spre  a-şi  păstra  cea  mai  desăvârşită  unitate,  l-a 
descoperit  numai  o  doctrină,  care  conţine  adevărul  religios-moral  absolut, 
i-a  încredinţat  aceleaşi  taine  pentru  împărtăşirea  harului  dumnezeiesc  şi  a 
rânduit  o  ocărtnuire  spirituală,  care  prin  continuitatea  sacerdoţiului  dela 
apostoli,  se  va  perpetua  în  biserică  până  Ia  sfârşitul  tuturor  veacurilor. 
Capul  suprem  al  bisericei  este  şi  rămâne  însuş  Christos,  care  insufleţindu-o 
prin  unul  şi  acelaş  Spirit  sfânt,  o  conduce  într’un  mod  nevăzut,  prin 
mijlocirea  organelor  sale  văzute,  spre  scopul  ce  i-l’a  dat.  Toţi  credincioşii, 
inspiraţi  de  aceiaş  credinţă,  dragoste  şi  nădejde,  au  să  se  înfăţişeze  ca 
«un  trup  şi  un  duh»,  nizuind  spre  ţinta  înaltă  a  aceleiaş  chemări.  Totul 
în  creştinism  e  menit  să  păstreze  unitatea  spiritului  prin  legătura  păcii  şi 
a  iubirii,  căci,  —  cum  zice  sf.  apostol  Pavel,  -  e:  «un  Domn,  o  cre¬ 
dinţă,  un  botez;  un  Dumnezeu  şi  Tatăl  tuturor,  carele  este  preste  toate 

1  Vezi ;  «Biserica  ortodoxă  română»  Bucureşti  a.  XIX  pag.  600. 

şi  prin  toate  şi  întru  voi  toţi  ?»  (Efes.  4,  3 — 7).  Prin  continuă  creştere  din 
lăuntru,  după  asemănarea  grăuntelui  de  muştar,  biserica  e  hotărîtă  a  se 
desvolta  întrun  arbore  puternic,  sub  care  se  va  adăposti  în  sfârşit  întreg 
neamul  omenesc.  Pentru  timpul  îndeplinirii,  Mântuitorul  i-a  dat  făgăduinţa, 
că  va  forma  « o  turmă »  (loan  10,  16). 

Aceasta  este  voinţa  lui  Christos  cu  privire  la  biserica  sa. 

Dar  cât  de  departe  stă  astăzi  creştinătatea  de  acest  ideal!  Ea  e  sepa¬ 
rată  într’o  mulţime  de  biserici,  dintre  cari  nici  una  nu  renunţă  la  pretenţia 
de  a  reprezenta  adevărata  biserică  a  lui  Christos.  încă  în  veacul  al  V-lea 
s’au  rupt  de  biserica  mamă  bisericile  nestoricne  şi  monofisite,  cari  persistă 
şi  astăzi,  după  aproape  15  veacuri,  în  separaţiune.  Starea  lor  e  foarte 
înapoiată,  mai  ales  din  cauza  vitregimei  împrejurărilor  externe,  între  cari 
au  trăit.  Nu  mult  după  acele  desbinări,  se  iviră  deosebiri  doctrinale  şi  de 
organizare  şi  în  sânul  bisericei  universale.  Acele  deosebiri,  fiind  favorizate 
de  diferite  împrejurări  interne  şi  externe  ale  desvoltării  bisericeşti,  dar 
mai  ales  din  cauza  pretenţiilor  cpiscopilor  Romei  la  un  primat  jurisdicţional 
asupra  întregei  biserici,  au  ieşit  la  iveală  tot  mai  mari  şi  mai  numeroase, 
până  ce  în  veacul  al  XI  au  avut  ca  urmare  regretabila  rupere  a  bisericei 
Apusului  de  biserica  catolică  şi  ortodoxă  a  Răsăritului.  Aceasta  din  urmă, 
în  ciuda  tuturor  împrejurărilor  grele  ce  a  avut  să  străbată  până  în  timpul 
cel  mai  nou,  a  rămas  statornică  în  credinţa  genuină  a  creştinismului,  definită 
în  cele  7  sinoade  ecumenice  şi  în  scrierile  părinţilor  bisericeşti.  Pe  când 
biserica  apusană  recunoscu  în  totalitatea  sa  supremaţia  episcopului  Romei 
şi  continuă  a-şi  spori  credinţa  prin  inovaţii  contrare  învăţăturilor  apostolice 
şi  tradiţionale,  iar  în  desvoltarea  sa  imprimă  istoriei  popoarelor  apusene 
din  tot  decursul  evului  mediu  o  signatură  deosebită.  Pe  lângă  tot  sistemul 
centralist  şi  absolutist  al  papismului,  care  se  nizuia  să  împedcce  orice 
tendinţe  reformatorice  şi  separatiste,  biserica  apusană  avu  să  îndure  o 
o  mare  sciziune.  Nu  fără  vina  acelui  sistem,  în  veacul  al  XVI  se  ivi  în 
sinul  ei  reformaţiunea  sau  protestantismul,  care  se  constitui  în  câteva 
biserici  mai  mari  şi  într’un  considerabil  număr  de  secte  cu  diferite  parti¬ 
cularităţi  în  credinţă,  organizare  şi  disciplină.  In  sfârşit,  mai  amintind  schisma 
rascolnicilor,  întâmplată  în  veacul  al  XVII  în  biserica  rusască,  apoi  mica 
biserică  a  «catolicilor  vechi»,  cari  s’au  separat  de  biserica  papistă,  nevrând 
să  primească  dogma  infalibilităţii  papei,  decretată  Ia  sinodul  vatican  din 
anul  1870, —  am  avea,  în  trăsături  generale,  tabloul  desbinăriior  cari  există 
astăzi  în  sânui  creştinătăţii. 

Punând  acest  tablou  faţă  în  faţă  cu  măreaţa  icoană  a  stării  în  care 
Mântuitorul  a  voit  să  se  afle  biserica  sa,  răul  desbinării  ne  apare  în  negre 
colori.  Ce  c  drept,  nici  decum  nu  se  poate  spune,  că  creştinismul,  privit 
pe  de-a  întregul,  nu  s’ar  afla  în  continuu  progres,  totuş  împărecherile  in¬ 
terne  îl  slăbesc  întru  îndeplinirea  mai  cu  succes  a  problemei  sale  în  lume. 
Aceasta  slăbire  prin  disconcentrarea  forţelor  trebue  simţită  cu  regret  mai 
ales  astăzi,  când  progresele  culturii  îi  impun  spiritul  creştin  pas  de  pas  o 

tot  mai  mare  încordare  pentru  a  adânci  şi  realiza  înaltele  principii  ale 
evangheliei  şi  o  tot  mai  puternică  afirmare  în  faţa  multelor  forme  ale  ne¬ 
credinţei  moderne.  Cum  s’ar  înălţa  conştiinţa  creştină  şi  cât  de  impunător 
s’ar  prezenta  creştinismul  în  faţa  contrarilor  săi,  când  toţi  ceice  poartă  nu¬ 
mele  lui  Christos  ar  trăi  ca  nişte  buni  fii  ai  uneia  şi  aceleiaş  biserici ! 
Considerând  toate  acestea,  trebue  să  susţinem,  că  ceice  lucrează  în  bună 
credinţă  şi  prin  mijloace  morale  la  împăcarea  şi  unirea  bisericilor,  con- 
tribue  în  acclaş  timp  la  realizarea  voinţei  lui  Christos  şi  la  promovarea 
cauzei  sublime  a  creştinismului  în  lume. 

Dar,  se  vor  întreba  unii,  nu  este  oare  din  capul  locului  zadarnică  o 
atare  lucrare?  Nu  înseamnă  ea  o  cheltuială  dc  timp  şi  puteri  în  vederea 
unui  sco])  utopic,  irealizabil?  Cu  alte  cuvinte:  mai  putem  spera  că  se  vor 
uni  vre-odată  bisericile  creştine? 

Fără  ’ndoială,  ele  se  vor  uni!  Conştiinţa  creştină  neşovăitoare  nu 
poate  avea  alt  răspuns  principiar  la  acea  întrebare.  Căci  ceice  crede  în 
Christos,  în  mod  consecvent  trebue  să  spereze,  că  se  vor  împlini  până 
într’un  cuvânt  toate  făgăduinţele  lui.  Deci,  dacă  Christos  a  prezis  că  «va 
fi  o  turmă»,  care  prezicere  se  refereşte  nu  numai  la  unirea  creştinilor 
într’o  singură  biserică,  ci  şi  la  intrarea  tuturor  popoarelor  în  sânul  acelei 
biserici,  atunci  avem  cel  mai  puternic  motiv  de  a  spera,  că  aşa  va  fi. 
Este  adevărat,  că  încercările  întreprinse  în  diferite  rânduri  cu  scopul  de 
a  uni  singuraticele  biserici,  n’au  avut  până  acum  rezultatul  dorit;  dar  de 
aici  nicidecum  nu  rezultă,  că  ceeace  a  fost  imposibil  în  trecut,  n’ar  fi  cu 
putinţă  oare-cândva  în  viitor.  In  vederea  acestei  posibilităţi,  biserica 
noastră  ortodoxă  a  lucrat  într’un  adânc  spirit  creştinesc,  când  a  introdus  în 
cultul  său  public  dumnezeiesc  rugăciuni  pentru  pacea  sfintelor  lui  Dumnezeu 
biserici  şi  pentru  unirea  în  credinţă  a  tuturor  celor  rătăciţi  dela  calea  ade¬ 
vărului.  Este  necreştinesc  lucru  a  presupune,  că  scăderile  şi  slăbiciunile 
oamenilor  vor  covârşi  planurile  înţelepte  şi  de  mintea  omenească  nepă¬ 
trunse  ale  Provedinţei  dumnezeieşti. 

Cum  se  va  întâmpla  unirea  bisericilor  şi  cari  anume  împrejurări  vor 
servi  în  mâna  Provedinţei  ca  mijloace  spre  acel  scop  —  noi  nu  putem 
şti  mai  de-aproape,  fiindcă  nu  ne  este  dat  să  pătrundem  tainele  ce  le  as¬ 
cunde  viitorul.  Presupunem  însă,  că  sc  vor  ivi  anumiţi  factori  interni  şi 
externi  ai  istoriei  bisericeşti,  cari  vor  mijloci  o  tot  mai  mare  apropiere  a 
bisericilor  într’olaltâ  şi  vor  îndrepta  cursul  desvoltării  lor  cătră  ţinta  unirii. 
Unirea  definitivă  nu  ne-o  putem  închipui  în  afară  de  unitatea  credinţei, 
precum  într’un  corp  nu  poate  să  existe  mai  mult  decât  un  suflet.  Între¬ 
barea  e:  care  credinţă  va  servi  de  bază  la  unirea  bisericilor?  Fără  îndo¬ 
ială  aceea  credinţă,  care  reprezintă  adevărul  revelat  al  creştinismului  — 
întreg  şi  nefalşificat.  Aceasta  concluziune  rezultă  de  sine  din  chemarea 
bisericii  de  a  fi  «stâlp  şi  întărire  a  adevărului»  (I.  Timotei  3,  15).  Fiind 
adecă  biserica  înzestrată  cu  prerogativa  infalibilităţii,  este  exchisă  putinţa  ca 
să  rătăcească  în  totalitatea  ei  dela  calea  ortodoxiei  şi  să  zădărnicească 

astfel  scopurile  revelaţiunii  dumnezeieşti.  Dar:  cum  se  poate  constata 
adevărul  întreg  şi  nefalsificat  al  revelaţiunii  dumnezeeşti?  —  deoarece  azi 
fiecare  dintre  bisericile  existente  pretinde  a-i  îi  păstrat  şi  a-1  avea  ea  sin¬ 
gură,  în  deosebire  de  celelalte  surori  cari  l-ar  fi  pierdut  în  măsură  mai 
mare  ori  mai  mică.  Nu  altcum,  decât  ascultând  glasul  unanim  al  bisericei 
vechi  ecumenice.  Adevărul  descoperit  s’a  încredinţat  bisericei,  atât  în  scris 
cât  şi  cu  graiul  viu,  ca  să-l  păstreze  neschimbat  în  substanţă  şi  să-l  pro¬ 
pună  credincioşilor  spre  mântuire.  De  câteori  s'a  ivit  trebuinţa,  biserica 
a  definit  şi  lămurit  acel  adevăr  pe  temeiul  izvoarelor  revelaţiunii  dum¬ 
nezeeşti:  sft.  Scriptură  şi  sft.  Tradiţiune,  spre  a  satisface  cerinţele  religi¬ 
oase  ale  timpurilor  şi  spre  a  feri  pe  credincioşi  de  rătăciri  păgubitoare 
pentru  suflet.  Ceeace  întotdeauna,  pretutindenea  şi  de  cătră  toţi  s’a  crezut 
ca  adevăr  religios  neîndoielnic,  aceea  se  consideră  ca  moştenire  lăsată  bi¬ 
sericei  dela  Christos  şi  dela  apostoli  şi  ca  normă  neînşelătoare  a  adevă¬ 
ratei  credinţe  creştine.  Acest  glas  unanim  al  puterii  de  credinţă,  această 
conştiinţă  religioasă  universală  a  bisericei  s’a  pronunţat  în  definiţiunile 
dogmatice  ale  sinoadelor  ecumenice  şi  în  doctrina  conglăsuitoare  a  părin¬ 
ţilor  bisericeşti.  In  acelea  neperitoare  monumente  ale  ortodoxiei  s’au  con¬ 
statat  şi  precizat  numai  acele  învăţături  cari  au  existat  dintru  început  şi 
fără  întrerupere  în  sânul  întregei  biserici,  păstrându-se  cu  pietate,  ca  o 
comoară  nepreţuită,  din  veac  în  veac.  Astfel  ni-se  înfăţişează  biserica  din 
timpul  sinoadelor  ecumenice  şi  a  părinţilor  bisericeşti  ca  o  comunitate 
condusă  de  aceiaş  conştiinţă  religioasă,  luminată  de  acelaş  Duh  al  adevă¬ 
rului,  care  a  învăţat  şi  pe  apostoli.  Intre  singuraticele  ei  definiţiunî  de  cre¬ 
dinţă  există  distanţă  de  veacuri,  dar  totuş  ele  reprezintă  o  unitate  orga¬ 
nică,  care  impune.  Toate  acele  învăţături,  cari  n’au  pentru  sine  mărturia 
constantă  şi  universală  a  bisericei  vechi  ecumenice,  sunt  a  se  considera 
ca  adaosuri  omeneşti,  cari  n’au  dreptul  a  face  parte  din  comoara  adevă¬ 
rului  descoperit;  căci  —  cum  zice  Vincenţiu  de  Lerin  —  numai:  «quod 
semper,  quod  ubique,  quod  ab  omnibus  creditum  est,  hoc  est  vere  pro- 
prieque  catholicum»1  Biserica  nu  primeşte  reveleţiuni  nouă,  căci  e  perfectă 
şi  suficientă  spre  mântuirea  aceea  pe  care  a  primit-o  de  Christos  şi  dela 
apostoli.  Păstrându-o  pe  aceasta,  fără  ai  înmulţi  cuprinsul  şi  fără  a-1  reduce, 
ci  numai  determinându-1  mai  lămurit  şi  propoveduindu-1  credincioşilor  - 
biserica  îşi  împlineşte  datoria  sa.  Chiar  «înger  din  cer  —  zice  sf.  ap. 
Pavel  (Gal.  1,  8)  -  de  va  propoveduî  vouă  afară  de  ce  am  propoveduit 
vouă,  anatema  să  fie!»  Adevărul  descoperit,  păstrat  şi  definit  din  partea 
bisericei  vechi  ecumenice,  având  să  rămână  neschimbat  în  substanţa  sa 
până  la  sfârşitul  tuturor  veacurilor,  trebue  să  existe  şi  astăzi  în  sânul  uneia 
dintre  biserici.  Care  e  deci  acea  biserică?  In  urma  premiselor  de  mai  sus, 
ea  nu  poate  fi  alta  decât  aceea,  care  a  păstrat  întră  toate  continuitatea  şi 
comunitatea  de  credinţă  cu  vechea  biserică  ecumenică.  Aceasta  o  poate 

afirma  despre  sine,  în  cea  mai  desăvârşită  conformitate  cu  adevărul  istoric, 
singură  biserica  ortodoxă.  Toate  celealalte  surori  ale  ei,  au  deviat  —  unele 
mult,  altele  mai  puţin  —  dela  calea  ortodoxiei.  «Numai  pentru  singura 
biserică  ortodoxă  de  Răsărit  —  zice  eruditul  Pr.  W.  Ciuettee 1  —  creşti¬ 
nismul  a  fost  o  moştenire  de  acest  fel  (adecă:  primita  şi  predată  fără  în¬ 
trerupere  din  neam  în  neam  dela  lisus  Hristos  până  în  zilele  noastre); 
şi  pentru  aceasta  mărturisirea  ei  de  acum,  este  aceea  a  secolului  apostolic, 
învăţătura  ei  este  răsunetul  credincios  al  scrierilor  şi  al  predicării  aposto¬ 
lilor,  al  învăţăturei  părinţilor,  al  hotărârilor  sinoadelor  ecumenice.  Ea  a 
fost  de  faţă  la  toate  schimbările  ce  s'au  făcut  creştinismului  în  Apus.  Mai 
veche  decât  biserica  romano-catolică,  ea  a  fost  martură  la  toate  actele  pa¬ 
palităţii  şi  a  notat  inovaţiunile  ei  succesive;  ea  a  fost  faţă  la  naşterea  tu¬ 
turor  bisericilor,  tuturor  sectelor,  şi  în  mijlocul  mişcărilor  opuse  între  sine, 
cari  agitau  spiritele,  ea  a  rămas  nemişcată,  alipită  de  această  poruncă  a 
sf.  Pavel:  « i'ăzeşte  depozitul !»  (T.  Timot.  6,  20).  Unele  dintre  celealalte 
biserici,  trăind  între  împrejurări  istorice  mai  favorabile  decât  biserica  or¬ 
todoxă,  pot,  ce  e  drept,  să  impună  astăzi  prin  o  cultură  mai  superioară 
şi  prin  o  mai  bogată  splendoare  externă.  Noi  cu  bucurie  suntem  gata 
să  recunoaştem  acelor  biserici  meritele  ce  au  fost  în  stare  să  şi-le  câştige, 
cu  ajutorul  elementelor  păstrate  din  creştinismul  genuin  şi  prin  favorul 
împrejurărilor,  pentru  civilizaţia  popoarelor.  Dar  biserica  ortodoxă  vrea 
să  se  mândrească  înainte  şi  mai  presus  de  toate  cu  partea  cea  bună  care 
s’a  ales  şi  care  nu  se  va  luă  dela  dânsa:  de  a  fi  depozitara  credincioasă 
a  harului  şi  a  adevărului,  care  prin  Christos  i-s’a  dat.  Noi  iubim  aceasta 
biserică,  ai  cărei  fii  credincioşi  suntem  şi  vrem  să  rămânem,  fiindcă  iubim 
adevărul  şi  pe  Dumnezeu,  care  l-a  descoperit! 

Ce  conciuziuni  rezultă,  din  cele  desfăşurate  mai  sus,  în  chestia  unirii 
bisericilor?  Să  le  fixăm! 

Dacă  doctrina  infalibilă  a  bisericei  vechi  ecumenice  reprezintă  ade¬ 
vărul  revelat  al  creştinismului  întreg  şi  nefalsificat,  atunci  unirea  în  cre¬ 
dinţă  a  singuraticelor  biserici  de  astăzi  se  poate  realiza  numai  pe  temelia 
neclintită  a  acelei  doctrine.  Căutarea  altei  baze  doctrinale  pentru  unirea 
bisericilor  ar  fi  identică  cu  încercarea  zadarnică  de  a  pune  bisericei  altă 
temelie  decât  care  este  pusă.  Cel  mai  însemnat  pas  spre  unire  s'ar  face 
prin  aceea,  că  fiecare  dintre  bisericile  existente  astăzi,  s’ar  revida  con- 
ştienţios  fondul  său  de  credinţă  şi  l-ar  aduce  în  perfectă  consonanţă  cu 
doctrina  bisericei  vechi  ecumenice,  eliminând  dintr’ânsul  cele  întrecătoare 
şi  adaogându-i  cele  ce-i  lipsesc.  Alt  teren  comun  de  înţelegere  între  bi¬ 
serici  nu  putem  afla.  Biserica  ortodoxă  îl  accepteazâ  şi  se  supune  instanţei 
decizătoare  a  bisericei  vechi  ecumenice,  cu  care  a  păstrat  întru  toate  o 
neîntreruptă  continuitate  şi  comunitate  de  credinţă.  In  chestia  atât  de  im¬ 
portantă  a  unirii  bisericilor,  biserica  ortodoxă  nu  păşeşte  cu  pretenţii  nejuste 

1  Vezi :  Expunerea  doctrinei,  trad.  de  losif  Gheorghian.  Bucureşti  ed.  3.  a.  1901 
pag.  XIII. 

şi  contrare  spiritului  creştin,  ca  recunoaşterea  supremaţiei  şi  a  infalibilităţii 
unuia  dintre  episcopi,  ci  ea  cere  recunoaşterea  adevărului  «învăţăturei  apo¬ 
stolice  şi  tradiţionale,  fiind  piatră  unghiulară  a  ei  lisus  Christos».  închi¬ 
narea,  prin  credinţă  şi  vieaţă,  în  faţa  sfinţeniei  acelui  adevăr  —  iată  con¬ 
diţia  sine  qua  non  a  unirii  bisericilor.  Aceasta  condiţie  înseamnă  mai 
mult  decât  o  simplă  aderenţă  teoretică  la  un  anumit  program  dogmatic. 
E  un  punct  de  vedere  învechit,  a  crede,  că  prin  asemenea  aderenţe  s’ar 
putea  face  unirea  bisericilor.  Experienţele  trecutului  ne  dovedesc  destul 
de  lămurit,  că  încercările  de  unire  construite  exclusiv  pe  atari  baze  n’au 
avut  rezultate  trainice,  ci  din  contră  —  au  produs  şi  mai  mari  înstrăinări 
şi  învrăjbiri  între  biserici.  Este  adevărat,  că  unirea  bisericilor  presupune 
unitatea  credinţei,  dar  tot  atât  de  adevărat  este  şi  aceea,  că  unitatea  reli¬ 
gioasă  nu  este  ceva  ce  «se  construeşte»,  ci  este  ceva  ce  se  realizează 
prin  creştere.  Iar  la  creştere,  precum  se  ştie,  pot  contribui  mulţi  factori  — 
unii  favorabili,  aiţii  nefavorabili.  Noi  primim  învăţătura  sf.  apostol  Pavel, 
care  «împreunarea  credinţă»  ni-o  înfăţişează  după  analogia  creşterii  «întru 
om  desăvârşit,  la  măsura  vârstei  plinirii  lui  Christos.  Ca  mai  mult  să  nu 
fim  prunci  învăluindu-ne  şi  purtându-ne  de  tot  vântul  învăţăturii  întru 
amăgitura  oamenilor,  întru  vicleşug  spre  meşteşugirea  înşelăciunei.  Ci  fă¬ 
când  adevăr  întru  dragoste ,  să  creştem  prin  toate  întru  Ei,  carele  este 
capul  —  Christos,  Din  carele  tot  trupul  ce  se  alcătueşte  şi  se  încheie  prin 
toată  pipăirea  dării,  după  lucrarea  întru  măsura  fieştecărui  mădular,  face 
creştere  trupului  spre  zidirea  sa  întru  dragoste»  (Efeseni  4,  13 — 16).  Credem 
deci,  că  progresul  continuu  ai  cugetării  şi  vieţii  creştineşti  contribue  treptat 
Ia  unirea  creştinătăţii  într'o  singură  biserică.  Să  ne  închipuim,  că  mai 
mulţi  oameni  au  să  urce  un  munte  înalt,  pornind  din  diferite  părţi.  Până 
ce  sunt  încă  la  poalele  acelui  munte,  ei  stau  departe  unii  de  alţii  şi  nu 
se  văd,  căci  privirile  li-se  lovesc  de  piedeci.  Cu  cât  se  apropie  însă  mai 
mult  de  vârful  muntelui,  cu  atâta  sc  apropie  şi  întrolaltă,  iar  când  au 
ajuns  în  vârf,  stau  unul  lângă  altul  şi  au  acelaş  orizont  în  toate  părţile. 
Aşa  ne  închipuim  şi  apropierea  succesivă  a  bisericilor  creştine  într’olaltă 
prin  progresul  religios  al  creştinătăţii.  Dar  când  se  va  întâmplă  unirea 
lor,  repetăm,  nu  putem  şti,  căci  «nu  ne  este  nouă  a  ştî  anii  sau  timpurile, 
care  Tatăl  le-a  pus  întru  a  sa  putere*.  (Fapt.  1,  7). 

Aşa  este  a  se  preciza  punctul  de  vedere  principial’,  care  corespunde 
normei  de  credinţă  a  ortodoxiei,  în  chestia  unirii  bisericilor.  Părăsirea 
acestui  punct  de  vedere  ar  aduce  cu  sine  jertfirea  adevărului.  Din  cauza 
aceasta,  pe  terenul  principiilor  de  credinţă,  nu  se  pot  da  concesiuni.  Aceasta 
trebue  să  o  recunoască  tot  creştinul,  pentru  care  credinţa  e  bunul  cel 
mai  scump.  j)r  JSicolae  Bălan. 

PREDICĂ  LA  DUMINECA  a  X.  DUPĂ  R  O  SĂLII.1 


Rugăciunea  şi  postul  ca  mijloace  ale  desăvârşirei. 

Arest  fel  nu  iese  fără  numai  cu  rugă¬ 
ciune  şi  ajun». 

iubiţi  fii!  (Mat.  17,  21). 

Menire  înaltă  avem  noi  în  lume.  Cuvine-se  a  o  cunoaşte  bine.  Şi 
nici  nu  mă  îndoesc,  că  o  cunoaşteţi.  O  înfăţişează  cu  deplin  înţeles  vorbele 
grăite  de  Dzeu  lui  Adam  încă  la  zidirea  sa  -  ■  vorbe  scrise  cu  slove  groase  şi  în 
conştiinţa  omenească,  care  sună:  Creşteţi  şi  vă  înmulţiţi  şi  umpleţi  pământul 
şi-l  stăpâniţi  pe  el,  şi  stăpâniţi  peştii  mării  şi  paserile  ceriului ,  şi  toate 
dobitoacele ,  şi  tot  pământul ,  şi  toate  jivinele  ce  să  târăsc  pe  pământ.  ( Fac.l.  28). 
Menirea  omenească  în  lume,  va  să  zică,  se  cuprinde  în  faptul:  a  sta  în 
fruntea  făpturilor,  a  le  cârtnui.  Fiind  omul  pus  de  Dumnezeu  stăpânitor 
al  pământului,  se  numeşte  el  şi  coroana  făpturilor. 

Mintea  sănătoasă  ne  spune,  iubiţilor,  că  în  lume  trebue  să  fie  rânduială. 
Firea  bunăoară  ascultă  de  legi  bine  aşezate,  cari  n'au  dat,  nu  dau  şi  nu 
vor  da  greş.  Nu  s’a  întâmplat  încă  ca  soarele  să  nu  răsară  dimineaţa  ori 
să  nu  apună  când  vine  noaptea;  nu  s’a  întâmplat  ca  stelele  să  lipsească 
de  pe  bolta  cerului,  ori  luna  să  nu  aibă  acelaş  curs  vecinie.  Numai  odată 
să  se  fi  ivit  mişcări  contrare  cursului  regulat,  cutropită  ar  fi  firea.  Nici 
ceriul  n’ar  mai  fi  ceriu,  nici  pământul  pământ;  nici  steie,  nici  soare,  nici 
nimic,  pentrucă  schimbându-li-se  cursul,  atât  s'ar  fi  izbit  deolaltă  pană  se 
făceau  praf  şi  cenuşă.  Dacă  deci  firea  ascultă  de  legi,  de  legi  trebue  să 
asculte  fiinţele  pământeşti  ce  mişunează  ca  furnicarul  şi  săvârşesc  mişcări 
ce  se  încrucişează  —  mai  număroase  ca  «stelele  ceriului?  ori  ca  «năsipul 
mării».  Fără  rânduială  s’ar  introduce  între  ele  mai  mare  amestec  ca  cel 
dela  turnul  babilonic,  care  a  pus  capăt  lucrării  ce  o  începuse  oamenii  de 
atunci;  fără  rânduială  n’ar  putea  îi  vorbă  de  nici  o  înaintare:  am  orbeca 
în  sălbătăcie,  cum  oarbecă  oastea  ajunsă  în  mijlocul  codrului  în  plin  întunerec, 
care  nu  află  nici  o  cale  de  ieşire. 

lată  rolul  măreţ  al  omului!  El  trebue  să  susţină  rânduiala  de  lipsă, 
el  dirige,  cu  un  cuvânt  el  poartă  steagul  înaintărei  pe  pământ.  Precum 
coroana  străluce  pe  capul  împăraţilor,  aşa  străluce  omul  între  alte  fiinţe, 
cari  se  pleacă  voinţei  sale,  ascultă  de  el;  un  semn,  o  mişcare  a  omului 
pentru  ele  sunt  porunci  cari  caută  a  le  împlini.  Azi  nu  numai  fiinţele  au 
sfială,  se  pleacă  omului,  ci  şi  elementele  naturei  se  supun  voiei  sale.  Pământul, 
aerul,  apa  —  care  de  care  se  întrec  în  a  slugi  nouă. 

Civilizaţia  —  aşa  se  mai  numeşte  înaintarea  ce  se  face  —  a  cuprins 
şi  cuprinde  toate  părţile  pământului.  Cu  lăţirea  ei  se  schimbă  toată  faţa 
pământească.  Despre  asta  ne  dă  mărturie  viaţa  zilnică  —  ce  şi  cum  a 
fost  eri,  nu  mai  e  azi,  şi  ce  e  azi  nu  va  fi  mâne.  Toţi  călătorii  ce  au 

1  Motto  e  din  Evang.  din  Dnm.  X,  dar  se  poate  roşii  şi  altădată,  mai  ales  în 
zilele  postului.  Autorul. 

prilej  a  cutriera  uscatul  şi  mările  ne  încredinţează  că  civilizaţia  face  minuni 
în  toate  părţile.  Suntem  şi  trebue  să  fim  mândri  de  lucrările  omului.  Da! 
a  sa  şi  numai  a  sa  este  civilizaţia,  şi  fără  om  barbarie  întreagă  ar  stă¬ 
pâni  lumea. 

Se  naşte  întrebarea:  Cum  are  să  fie  stăpânirea  noastră,  ca  să  poată 
naşte  pe  urma  ei  adevărata  civilizaţie?  E  rolul  nostru  a  ridica  tronuri  de 
tirani,  a  stăpâni  cu  foc  şi  sabie?  —  Asupra  unor  întrebări  ca  aceste  datori 
suntem  a  ne  dumeri,  ca  să  nu  cădem  în  greşeli  ce  ne-ar  micşora  cinstea 
ori  ne-ar  face  nevrednici  de  numele  ce-1  purtăm. 

O  parte  bună  a  oamenilor  din  zilele  noastre,  ce  poartă  şi  numele 
de  creştin,  durere,  iau  din  vorbă  în  vorbă  următoarea  zicală  a  Ecleziastului: 
«Întâmplarea  fiilor  omeneşti  şi  întâmplarea  dobitocului  —  o  întâmplare 
este;  precum  moartea  acestuia  aşa  şi  moartea  aceluia;  şi  un  duh  este 
tuturor,  şi  nimic  nu  prisoseşte  omul  decât  dobitocul»  (3,  19).  Unii  ca  aceştia 
învaţă  deci,  că  omul  e  dobitoc  şi  dobitocul  om.  Deosebirea  între  amândoi 
este,  că  unul  are  grad  mai  mare  de  pricepere  ca  altul.  Atât!  Precum  scopul 
dobitocului  în  lume  este  deci  a  trăi,  aşa  trebue  a  fi  şi  pentru  om :  asi¬ 
gurarea  traiului  cât  se  poate  mai  liniştit  —  pentru  el  şi  urmaşii  săi, 
Pe  urma  acestei  învăţături  s’au  născut  mai  ales  2  învăţături,  cari  dacă  ar  fi 
adevărate,  pot  răsturna  întreagă  rânduiala  vieţii  de  azi  şi  pot  arunca  lumea 
în  prăpastia  barbariei  de  odinioară.  întâia  învăţătură  rea  o  putem  cuprinde 
în  cuvintele  bogatului  nemilostiv  din  scriptură :  «Mânca  suflete,  bea  şi  te 
veseleşte,  că  ai  multe  bunătăţi  strânse  pe  mulţi  ani»,  iar  a  doua  o  rco- 
glindează  cuvintele:  «lupta  pentru  traiu»  ce  trec  de  pe  buze  pe  buze  şi 
tot  la  a  doua  vorbă  ce  se  î oşteşte  se  rostesc  şi  ele. 

Netemeinicia  învăţăturei  dintâi  o  pricepeţi  uşor.  Unde  a  dus  pe  bogat 
lăcomia  sa?  In  mormânt.  încă  în  noaptea,  când  mănâncă  şi  bea  mai  bine, 
venit-a  îngerul  morţii  şi  iuatu-i-a  sufletul.  Dai  căci  desfrâul  scurtează  vieaţa. 
S'a  aflat,  că  din  1000  morţi  abia  cam  180 — 200  mor  de  moarte  firească, 
atunci  adecă  când  le  vine  rândul;  restul  de  800 — 820  mor  înainte  de  vreme 
—  cei  mai  mulţi  în  floarea  vieţii,  când  puteau  încă  fi  folositori  lor  şi  so¬ 
cietăţii.  Şi  oare  nu  e  păcat  strigător  la  cer  a  se  ucide  omul  pe  sine?  în¬ 
ţeleptul  Solomon  a  zis:  Cui  este  vai?  cui  gâlcevi?  cui  judecăţi?  cui  nă¬ 
cazuri  şi  sfezi?  cui  sdrobiri  înzădar?  cui  sunt  ochii  urduroşi?  au  nu  celor 
ce  zăbovesc  ia  vin,  şi  celor  ce  păzesc  unde  se  fac  ospeţe?  (Pilde  12,  29 — 30). 
Intri  adevăr  mari  şi  multe  sunt  relele  cari  vin  pe  capul  oamenilor  din  necumpăt. 
Orgiile  (aşa  se  chiamâ  necumpătul  în  grad  foarte  mare)  nu  numai  indivizi, 
persoane  au  măturat  de  pe  faţa  pământului,  dar  şi  popoare.  Răul  mare  al 
orgiilor  mai  e,  că  degradează  pe  om.  Se  poate  numi  om,  va  întreb,  celce 
cade  în  drum,  se  tăvăleşte  în  mijlocul  noroiului,  se  târăşte  pe  brânci 
dintriun  loc  în  altul,  ori  dă  cu  manile  şi  picioarele  ca  nebunii  şi  gângă- 
neşte  vorbe,  să  nu  le  auzi,  dacă  ai  simţ  cât  şi  cât  de  ruşine?.. 

Nu  mai  puţin  netemeinică  şi  păgubitoare  trebue  să  fie  şi  a  doua 
învăţătură  stricăcioasă,  adecă  cea  despre:  «lupta  pentru  traiu»,  Ce  va  să 

zică  ea?  —  Nici  mai  mult,  nici  mai  puţin,  decât  că:  dreptul  de  a  trai  îl 
are  cel  mal  tare.  Slabii  —  după  unii  filozofi  moderni  —  prin  faptul  că 
sunt  slabi,  sunt  osândiţi  la  moarte  timpurie.  Cu  cât  mai  curând  vine  ea, 
cu  atât  mai  bine  pentru  ei:  de  ce  să  trăiască  şi  încurce  lumea.  Ba  delă- 
turarca  lor  din  cale  e  binefacere  pentru  societatea  căreia  îi  sunt  spre 
greutate.  Orice  mijloc  deci  care  ajută  la  depărtarea  celor  slabi  din  socie¬ 
tate  —  este  binevenit.  De  aceea  poruncile  din  catehismul  lor  şi  sună  aşa: 
Cel  bogat  se  poate  îmbogăţi  şi  mai  tare  prin  apăsarea  săracului!  Cel 
puternic  ridice-se  cât  poate  de  sus  pe  spinarea  slabului!  Învăţăturile  pră¬ 
păstioase  caută  a  le  întări  cu  pilde  din  natură  şi  istoria  popoarelor  vechi. 

Nu-i  vorbă,  în  vechime  au  existat  popoară  cari  pruncii  neapţi  de 
vieaţă,  cu  scăderi,  îi  luau  dela  mame  îndată  după  naştere  şi-i  ucideau, 
spre  a  nu  spori  numărul  celor  avizaţi  la  ajutor  străin.  Din  acest  punct 
de  vedere  ucideau  şi  bătrânii  ajunşi  la  anii  slăbiciu niii.  Nu-i  vorbă,  se 
întâmplă  în  lumea  arborilor,  erburilor  şi  dobitoacelor  că  indivizii  mai  tari 
răpun  pe  cei  slabi.  Să  fie  bună  însă  o  aşa  lege  pentru  societate?  Nu-i 
greu  de  înţeles,  ea  ne-ar  duce  îndărăt  la  vremile  barbare  dinainte  de  Chri- 
stos,  din  care  ne-a  scăpat  dragostea  creştină,  predicată  dc  Christos,  din 
care  izvoreşte  mila  faţă  de  orice  vietate.  Nu  poate  trăi  aceea  societate, 
unde  singura  lege  e  dreptul  celui  mai  tare.  Dacă  ar  exista  o  atare  societate 
ni-ar  înfăţişa  numai  icoana  luptelor  sălbatice  cari  stânginesc  orice  înnain- 
tare.  Dc  câteori  nu  s’au  repetat  ele  în  cursul  veacurilor.  După  fiecare 
repetare  întunerec  gros,  barbarie  a  rămas.  Năvălirile  şi  luptele  popoarelor 
din  veacul  de  mijloc  tocmai  rezultatele  ce  se  ivesc  pe  urma  «dreptului 
celui  mai  tare»  ni  le  arată.  Barbaria  lor  pe  veacuri  înainte  a  oprit  lăţirea 
civilizaţiei.  Prinzând  putere  învăţăturile  cu  «dreptul  celui  mai  tare»,  avem 
deci  să  ne  aşteptăm  la  « neorânduiala ,  care  de  când  e  lumea  n'a  mai  fost; 
poate  să  urmeze  chiar  nimicirea  societăţii.  Dar,  vai,  la  ce  să  conţinu  cu 
zugrăvirea  icoanei,  când  aşa  de  bine  o  vedeţi  cu  ochii  spiritului!... 

E  bine!  înţelegeţi  acum,  că  baza  stăpânirei  omului  pe  pământ  nu 
poate  fi  egoistă,  adecă  iubitoare  peste  măsură  numai  de  sine  şi  asupritoare 
pentru  alţii.  Deschid  o  pildă...  Veţi  fi  auzit  şi  dvoastră  de  oamenii  de 
ştiinţă,  ceice  cercetează  tainele  naturei  şi  caută  a  scoate  noi  şi  noi  ade¬ 
văruri  pe  seama  mulţimei.  Unii  din  ei  se  închid  intre  păreţii  chiliuţei  lor, 
zile  şi  nopţi  întregi  petrec  lângă  măscioară,  hrănindu-se  numai  cu  duhul 
slovelor  moarte  ce  caută  a  le  cunoaşte;  alţii  se  aruncă  în  corăbii  pe  va¬ 
lurile  mării,  punându-şi  în  joc  vieaţa;  alţii  iau  drumul  aerului;  alţii  urcă 
munţi  şi  gheţari  prăpăstioşi,  şi  iar  alţii  se  cufundă  în  ocnele  pământului, 
cari  îi  pot  închide  pe  vecie  în  sinul  lor.  Şi  unii  şi  alţii  îşi  pun  în  joc 
sănătatea,  vieaţa.  Foarte  mulţi  se  stâng  în  locuri  uitate,  ca  tot  aţâţi  mu¬ 
cenici  ai  ştiinţei.  Putem  zice,  că  din  drumul  lung  ce-1  întreprind  se  întorc 
bărbaţii  ştiinţei  decimaţi,  ca  şi  ostaşii  ce  au  purtat  luptă  grea  întru  apărarea 
patriei.  Ce-i  îndeamnă  a-şi  repune  vieaţa?  -  Setea  de  bogăţii?  ori  setea 
de  a  supune  ţeri?  —  Nepricepuţii  aşa  judecă.  Obştea  adesea  le  zice  ne^ 

buni.  De  fapt  altă  sete  au  ei,  cu  mult  mai  nobilă.  Setea  lor  e:  a  putea  da 
îndrumări  nouă  spre  civilizaţie.  Duhul  lor  dă  duh  nou  lumei;  prin  duhul 
lor  se  primeneşte  duhul  civilizaţiei.  Bărbaţii  ştiinţei  i-am  putea  numi  faruri 
de  lumină  din  mijlocul  întinselor  oceane,  cari  arată  călătorilor  cu  corabia 
drumurile  lor.  Îndemnurile  învăţaţilor,  cum  vedeţi,  sunt  îndemnuri  curat  su¬ 
fleteşti. 

Asta  e,  iubiţilor!  aşa  se  împlineşte  adevărata  chemare  omenească 
în  lume!  Sufletul  omului,  se  zice,  e  scânteia  dumnezeirei.  Ca  scânteie  trebue 
să  lumineze,  să  aprindă  din  ce  în  ce  mai  mult  focul  sufletesc  pe  pământ, 
ca  la  lumina  lui  să  se  trezească  toată  suflarea  şi  cu  vrajă  să  alerge  după  ea. 

Suntem  mândri  pe  numele  de  creştin.  Ne  place  a  apăsa  vorbele, 
că  creştinismul  a  schimbat  faţa  pământului  şi  că  dela  Christos  încoace 
putem  vorbi  numai  de  adevărată  civilizaţie.  Creştinismul  a  putut  schimba 
faţa  lumei  numai  predicând  absţinerea  şi  înălţarea  duhului,  cari  singure 
împrumută  omului  vrednicie.  Fiecare  pagină  din  istoria  creştină  vorbeşte 
de  asta.  Vieaţa  apostolilor,  a  sfinţilor  este  carte  deschisă  pentru  oricine, 
din  care  poate  învăţa  cum  se  ridică  omul  prin  vieaţa  duhovnicească.  Un 
Vasilie,  Grigore  şi  loan  şi  alţi  sfinţi  par  a  nici  nu  fi  oameni,  ci  îngeri  în 
trap.  Mântuitorul  Christos  a  zis:  Drept  aceea  nu  vă  grijiţi  zicând:  ce  vom 
mânca,  sau  ce  vom  bea,  sau  cu  ce  ne  vom  îmbrăca,  că  toate  acestea 
păgânii  le  caută,  că  ştie  Tată!  vostru  cel  ceresc  că  vă  trebuesc  aceste 
toate.  Deci  căutaţi  mai  întâi  împărăţia  lui  Dumnezeu  şi  dreptatea  lui,  şi 
aceste  toate  se  vor  adauge  vouă  (Mat.  6,  31 — 33).  Şi  acesta  e  firul  roşu 
al  învăţăturilor  creştine:  să  căutăm  desăvârşirea  sufletească ,  ca  să  o  putem 
împrumuta  lumei.  Aşa  au  lucrat  bărbaţii  creştini  cari  au  regenerat  lumea,- 

Azi  s’a  schimbat  lumea.  Astăzi  numai  puţini  mai  ţin  la  idealul  creştin. 

Mulţimea  se  perde  în  daraverile  zilnice,  se  depărtează  dela  ideal 
întocmai  ca  oaspeţii  cari,  invitaţi  la  nuntă,  s'au  dus  care  la  boii,  care  la 
ţarină  şi  care  a  rămas  cu  muerea  acasă,  negligând  cu  toţii  plăcerile  ce  le 
poate  împrumuta  vieaţa  duhovnicească.  Şi  e  rău  aşa.  Paguba  nici  se  poate 
calcula.  Creştinul  până  atunci  e  creştin,  până  ce  poate  sta  mai  sus  decât 
alte  fiinţe.  îndată  ce  scopul  e  numai  materia  —  am  încetat  a  fi  creştini, 
ne  facem  netrebnici,  ne  svârcolim  în  patimi  ca  lunatecul  din  scriptură,  pe 
care  duhurile  rele  îl  scuturau  de  cădea  în  foc,  de  multeori  în  apă  (Mat. 
17,  15). 

Cum  să  ocolim  patimile?  Răspund  cu  Christos:  Acest  fel  nu  iese 
fără  numai  cu  rugăciune  şi  ajun  (Mat.  17,  21),  învăţătură  ce  am  pus-o  şi 
în  fruntea  cuvântărei  de  faţă.  Rugăciune  şi  post.  Două  cuvinte  şi  două 
comori  pe  seama  creştinismului.  Ce  e  pentru  foc  apa,  ori  ploaia  pentru 
câmpul  secat  dc  căldura  soarelui,  aceea  sunt  postul  şi  rugăciunea  pentru 
creştin.  Lumea  de  azi  nu  stă  în  legătură  cu  fiinţa  cea  mai  înaltă,  cu 
Dumnezeu,  nu  cugetă  la  lucruri  şi  scopuri  mai  înalte,  şi  de  aceea  se  cu¬ 
fundă.  Prin  rugăciune  vorbim  cu  Dumnezeu  şi  astfel  ţinem  oarecum  vie 
în  noi  ideea  chemărei  mai  înalte,  ne  trudim  a  fi  vrednici  de  numele  ce-1 

purtăm.  Nu-mi  pot  închipui  om,  care  s’ar  apropia  nespălat,  neîmpodobit 
de  Dumnezeu,  cum  a  făcut  oaspele  netrebnic  dela  nunta  împăratului 
(Mat.  22,  11 — 14).  Aci  aflu  folosul  rugăciunei  1  Durere,  în  gura  multora 
rugăciunile  sunt  vorbe  deşerte,  vorbă  de  clacă,  cari  le  rostesc  făr’  a-şi  da 
seamă  de  înţeles,  făr  a  căuta  a-şi  îndrepta  vieaţa  după  cum  cer  ele.  Ace¬ 
stora  lc  recomand  a  se  retrage  în  camerele  lor,  în  singurătate,  cel  puţin 
odată  pe  zi.  şi  a  privi  dc  acolo  cu  ochii  lor  sufleteşti  asupra  lucrurilor 
ce-i  încunjoară.  Vedea-vor  câmpi  cu  podoabe,  cari  nici  Solomon,  cel  mai 
mândru  între  craii  pământului,  nu  le-a  putut  avea ;  vedea-vor  ceriul  şi  pă¬ 
mântul  atârnat  ca  un  strop  de  apă  ce  cade  în  mijlocul  universului,  şi  cu- 
noaşte-vor  «că  tot  darul  bun  şi  toată  darea  desăvârşit  dela  părintele  lu¬ 
minilor  pogoară».  E  peste  putinţă  să  nu  strige  atunci :  «Mare  eşti  Doamne 
şi  minunate  suni  lucrurile  Tale!»  Şi  e  preste  putinţă  să  nu  se  ridice  din 
ticăloşia  lumească  ce-i  împresoară...  E  mare  puterea  meditaţiilor  asupra 
sufletului  şi  mari  vor  fi  şi  schimbările  ce  se  introduc  în  fiinţa  omului  prin 
meditaţii.  Biserica  recomandă  meditaţiile  ca  «apa  cea  vie»  ce  înviorează 
toată  fiinţa  creştinului. 

Dacă  meditaţiile  sunt  «apă  vie»,  postul  —  ca  al  doile  mijloc  —  e 
foc  curăţitor  la  reînoire.  Postul  dă  avânt  înălţător.  Mâncările  şi  beuturile 
sunt  povară  ce  trag  în  jos,  postul  dă  aripi  cari  ridică.  Dracii  ce  poartă 
oamenii  prin  noroiu  sunt  boldurile  ce  răsar  în  ei  pe  urma  desfrâului. 
Beţia  este  drac,  care  trânteşte  şi  târăe  prin  bălţi;  mânia  este  drac,  care 
scutură,  scoate  boale  din  gură;  pizma  e  drac,  care  face  fiară  din  om  pornită 
spre  stricăciunea  deaproapelui;  iubirea  de  argint  dă  în  mână  arma  de 
ucigaş.  Şi  drac  este  pofta  amestecărei  trupeşti,  ea  ne  face  părtaşi  la  aproape 
toate  relele  din  lume.  Pornirilor  rele,  boldurilor  le  pune  capăt  postul,  de 
aceea  este  el  atât  de  lăudat.  Postul  se  recomandă  nu  numai  de  biserică, 
ci  şi  doftorii  îl  ţin  ca  mijloc  a!  sănătăţii  şi-l  şi  recomandă  suferinzilor  cu 
tot  dinadinsul. 

Creştinii  de  acum  se  sperie  de  post,  îl  ţin  de  mare  tiran.  închipuire! 
Biserica  nu  zice  nimănui:  «Nu  mânca,  nu  bea,  nu  te  îmbrăca,  ori  nu  te 
căsători»!...  Dimpotrivă  ne  recomandă  întrebuinţarea  lor  când  zice:  «că 
ştie  Tatăl  vostru  cel  ceresc  că  vă  trebuesc  aceste  toate»  (Mat.  6,  12). 
Nemâncând,  nebând  ş.  a.  nici  am  putea  fi  oameni.  Ce  opreşte  biserica 
sunt  «orgiile»,  şi  ce  ne  recomandă  este  «cumpătul».  Indemnându-ne  la 
post  ne  îndeamnă  la  cumpăt.  Postul  prescris  de  biserică  nici  nu-i  alta 
decât  împlinirea  îndemnului  dat  de  apostolul  ce  zice:  Nu  vă  îmbătaţi  dc  vin 
întru  care  este  curvia,  ci  vă  umpleţi  de  duh  (Efeseni  5,  18).  Sfat  într adevăr 
dumnezeesc!  II  împlinim  înfrânând  poftele  rele  ce  au  prins  stăpânire  asupra 
noastră.  La  post  au  să  participe  toate  mădulările  câte  ne  pot  duce  la 
păcat.  Absţinerea  dela  mâncare  (bunăoară)  şi  beutură,  fără  a  înfrâna  şi 
pornirile,  faptele  rele  asupra  vecinului,  nu-i  post;  şi  nu  înseamnă  a  posti 
când  postitorul  nu-i  cuprins  de  milă  şi  nu  săvârşeşte  faptele  milosteniei 
faţă  de  aproapele  ş.  a . . 

Iubiţilor!  Mântuitorul  Christos  a  zis:  Aşa  să  lumineze  lumina  voastră 
înaintea  oamenilor,  ca  văzând  faptele  voastre  cele  bune  să  mărească  pe 
Tatăl  vostru  cel  din  ceriuri  (Mat.  5,  16).  Un  fel  de  întregire  e  aci  a  cu¬ 
vintelor  dela  facere,  când  s’azis:  stăpâniţi  pământul!  Acolo  se  dă  poruncă 
a  stăpâni,  aici  se  arată  cum  să  fie  stăpânirea.  Prin  lumina  voastră 
să  stăpâniţi!  —  zice  Christos.  Lumina,  da,  lumina  e  porunca  de  căpetenie 
a  învăţăturilor  creştine,  şi  numai  cei  ce  devin  lumină  —  împlinesc  legea 
creştină,  numai  ei  sunt  reprezentanţii  lui  Dzeu  pe  pământ.  Deci  Vai  celor 
ce  trăesc  lumei  acesteia!  Vai  celor  pentru  cari  viaţa  este  numai  leagăn 
de  plăceri!  Vai  desfrânaţilor' — morminte  pline  de  duhoare  şi  necurăţenie! 
Vai  de  cine  îşi  ucide  sufletul  cu  plăceri  vremelnice  cari  trec  şi  ele  ca 
clipa  ce  le-a  dat  naştere!  Vai  tuturor  ce-şi  uită  de  chemarea  înaltă!... 

Să  ne  înarmăm,  iubiţilor,  cu  armele  credinţei  creştine,  care  ne  duc 
la  desăvârşire,  fugind  de  rătăcirile  oamenilor,  cari  ne  sapă  mormântul 
trupesc  şi  sufletesc,  şi  mila  lui  Dumnezeu  şi  darul  Domnului  Isus  Christos 

va  fi  cu  noi.  Amin!  Vast/e  Gan 

protopop. 


MIŞCAREA  LITERARĂ. 

Cuvântările  P.  Sf.  episcop  al  Romanului  D.  D.  Gerasim  Saffi- 
rinu  rostite  în  senat,  în  Martie  1909,  cu  privire  la  proiectul  de  lege  pentru 
modificarea  legii  sinodale  din  1872  şi  pentru  înfiinţarea  Consistorului  supe¬ 
rior  bisericesc.  Bucureşti  1909.  pag.  69.  Se  cetesc  cu  plăcere  aceste  cu¬ 
vântări,  din  cari  vorbeşte  puternic  conştiinţa  unui  episcop  pe  deplin  în¬ 
credinţat  de  dreptatea  cauzei  pe  care  o  susţine.  P.  S.  Sa  primeşte,  ca  un 
lucru  canonic,  lărgirea  cercului  eligibililor  la  episcopii  şi  mitropolii,  pre¬ 
văzută  în  proiectul  acum  devenit  lege;  dar  în  acelaş  timp  cere  să  se  ia 
măsuri  ca  numai  oameni  probaţi,  cari  vor  fi  trecut  prin  şcoala  unei  lu¬ 
minate  ascese,  să  poată  ajunge  Ia  acele  înalte  demnităţi.  Reţinem  aceste 
principii  sănătoase  de  cari,  spre  răul  bisericei,  atât  de  puţin  se  ţine  seamă 
şi  la  noi:  «iar  cât  pentru  cel  care  îmbrăţişează  vieaţa  călugărească  şi  este 
chemat  să  se  pregătească  ca  să  ajungă  episcop  sau  mitropolit,  unul  ca 
acesta  trebueşte  priveghiat  îndelung  şi  de  aproape,  căci  omul  este  supus 
patimilor  şi  greşeşte  în  tot  timpul  vieţii.  De  aceea,  mai  ales  un  asemenea 
călugăr  trebue  ţinut  strâns,  trebue  trecut,  cum  zicem  noi  Românii,  prin 
ciur  şi  prin  dârmon.  Trebueşte  încercat  în  tot  felul,  trebueşte  făurit  şi  oţelit 
în  tot  chipul,  spre  a  se  vedea  dacă  dobândeşte  răbdarea  şi  smerenia  şi 
dacă  îşi  agoniseşte  destoinicia  pentru  sfânta  chemare  de  episcop  sau  mi¬ 
tropolit,  având  să  poarte,  cu  răspundere,  turma  cea  cuvântătoare  pe  pă- 
şunele  de  mântuire...  Este  o  vorbă,  că  pe  călugăr  pustia  îl  creşte  şi  lumea 
îl  ispiteşte.  De  aceea  un  viitor  episcop  sau  mitropolit  trebueşte  crescut 
de  stareţul  său  cu  aşa  îngrijire  şi  cu  aşa  asprime,  încât  fiind  chemat  ca 
ierarh,  să  pară  că  este  înger  în  trup,  şi  să  ducă  viaţă  cu  atâta  înfrânate 

şi  activitate  în  Domnul,  încât  ispitele  ce  pot  veni  asupra  lui  să  nu-l  poată 
da  la  o  parte  din  drumul  care  duce  la  împlinirea  cu  toată  scumpătatea  a 
sfintei  voinţe  a  lui  Dumnezeu,  pentru  dobândirea  mântuirii  sate  şi  a  păs¬ 
toriţilor  săi»..  Cu  o  rară  energie,  care  a  stors  admiraţia  tuturor  celor  în¬ 
ţelegători,  a  combătut  P.  S.  Sa  înfiinţarea  «Consistorului  superior  biseri¬ 
cesc*,  ca  o  instituţie  anticanonică  şi  dezastroasă  pentru  biserică,  sfârşind 
prin  cuvintele :  «pentru  combaterea  acestui  consistor  superior  bisericesc 
am  pus  în  joc  toată  fiinţa  mea,  toată  căldura  inimei  mele,  ca  urmaş  al 
sfinţilor  apostoli.  Sunt  convins  pe  deplin  despre  dreptatea  celor  ce  susţin, 
şi  dela  aceasta  nu  mă  va  putea  abate  nimic,  răsplătească-mi-se  aceasta  cu 
demiterea  mea  din  scaunul  episcopal,  sau,  dacă  voiţi,  chiar  cu  caterisirea 
mea.  Aşa  de  dreaptă  mi-se  pare  cauza  pc  care  o  susţin».  Mare  răspun¬ 
dere  cade  asupra  celor  ce  n’au  luat  în  seamă  aceste  categorice  măr¬ 
turisiri. 

Profeţiile  messianice  din  Pentateuch  explicate  după  textul  original 
de  Prof.  Dr.  Emilian  Voiutschi.  Cernăuţi  1 909,  pag.  22.  Prin  acest  studiu 
exegetic,  reprodus  în  broşură,  a  colaborat  autorul  la  «Almanahul  jubilar» 
publicat  de  societatea  «Academia  ortodoxă»  a  studenţilor  facultăţii  teolo¬ 
gice  din  Cernăuţi.  Cu  competenţa  specialistului  ne  interpretează  în  şir 
textul  celor  mai  vechi  prorocii  referitoare  la  Messia.  Fiindcă  acele  prorocii 
sunt  date  pe  treapta  primă  a  istoriei  revelaţiunii,  ele  conţin  mai  mult  in¬ 
dicaţii  de  un  caracter  general  cu  privire  la  persoana  Mântuitorului  «de 
oarece  —  încheie  autorul  —  pe  cerul  revelaţiunii  se  făcu  ziuă  numai  în¬ 
cetul  cu  încetul  şi  fiecare  ideie  a  revelaţiunii,  deci  dară  şi  ideia  mântuirii, 
propăşia  asemenea  cu  încetul.»  Legea  a  fost  un  înţelept  pedagog  care  a 
făcut  educaţia  spre  Christos  treptat,  începând  dela  învăţături  mai  elementare 
şi  mai  uşoare,  de  priceput. 

Manual  de  teologia  morală  de  prof.  Dr.  George  Dragomir.  Ca- 
ranseheş  1909.  Editura  autorului  pag.  107.  Preţul  4  cor.  Autorul  a  pu¬ 
blicat  acest  manual  cu  gândul  ca  să  stea  într’ajutor  elevilor  dela  institu¬ 
tele  noastre  teologice  în  studiul  teologiei  morale.  Luând  în  considerare 
lipsa  într'adevăr  simţită  a  unui  bun  manuai  pe  acest  teren,  trebue  să  re¬ 
cunoaştem  nizuinţele  celor  ce  voesc  să  ni-le  dea.  Vom  reveni. 

Adevăruri  crude,  chestiuni  bisericeşti  de  arhimandritul  V.  Puia. 
Bucureşti  1909,  pg.  45.  Sunt  pagini  scrise  cu  acea  dragoste  curată,  care 
arată  cauzele  răului  din  biserica  ţării  româneşti,  pentruca  cunoscându-le 
cât  mai  bine,  să  se  ia  măsurile  necesare  spre  vindecare.  Fără  a  aduce 
acuze  unor  persoane  singuratice,  se  descopăr  lipsurile  şi  trebuinţele  vieţii 
bisericeşti  pe  cele  mai  însemnate  terene,  arătându-se  în  acelaş  timp  oglinda 
stărilor  şi  a  oamenilor  puşi  în  slujba  bisericei  —  cum  ar  trebui  să  fie. 
Autorul,  un  observator  constienţios  al  situaţiei,  propune  mijloacele  de  tă¬ 
măduire  a  defectelor  ce  le  constată,  dând  bune  şi  folositoare  îndemnuri. 
Problemele  ce  ie  discută  cu  demnitate  sunt  următoarele:  misiunea  socială 

a  clerului;  clerul  fată  de  cultura  modernă  şi  presă;  învăţământul  religios 
în  şcoale,  casărmi,  spitale  şi  închisori;  clerul  şi  politica;  literatura  teologică, 
cultul  şi  cântările  în  biserică,  predica,  seminarele  teologice;  monahismul; 
clerul  înalt,  scăderile  şi  cerinţele  de  îndreptare  ale  acestuia;  facultatea  de 
teologie.  Multe  din  aprecierile  juste  a  stărilor  bisericeşti  din  tară,  se  po¬ 
trivesc  întocmai  şi  Ia  noi.  îmi  pot  închipui  că  curajul  omului  cinstit  de  a 
spune  adevărul  pe  fată,  nu  va  fi  fost  pe  placul  celor  vinovaţi,  cum  nu  e 
nici  la  noi ;  dar  fără  mărturisirea  păcatelor  e  peste  putinţă  îndreptarea 
lor.  Amânarea  mărturisirii  sincere  aduce  cu  sine  îngrămădirea  relelor  şi 
întârzie  tămăduirea  lor.  Un  asemenea  sistem  nefast  e  primejdios  pentru 
sănătatea  morală  a  organismului  bisericei.  « Oameni ,  nu  legi»  —  oameni 
cari  să  aibă  virtutea  sufletească  a  lupta  în  contra  păcatelor  şi  pentru  in¬ 
troducerea  virtuţilor  evanghelici,  aceasta  e  deviza  autorului.  Aflându-se 
una  din  Eparhiile  noastre  in  preajma  alegerii  păstorului  ei,  nu  va  fi  fără 
interes  să  cunoaştem  condiţiile,  pe  cari  le  cere  autorul  broşurei  din  chestie 
dela  membrii  clerului  înalt,  sub  a  căror  înţeleaptă  conducere,  biserica 
poate  porni  pe  calea  unei  reale  propăşiri.  Iată-le: 

a)  Cultură  vastă 

b)  Educaţie  profund  creştină  şi  caractere  nobile  care  să  determine  pe 
orice  fantezist  râvnitor  a  urca  treptele  înaltului  cler,  ca  înainte  de  a 
face  primii  paşi  spre  înălţimea  cârmuitoare  a  bisericii  să-şi  exami¬ 
neze  forţele  şi  meritele. 

c)  Unitate  de  vederi  pentru  chestiunile  bisericeşti  generale  şi  spirit  in¬ 
ventiv  pentru  împlinirea  nevoilor  locale. 

d)  Armonie  creştinească  in  raporturile  cu  ceialalţi  membri  din  clerul 
înalt  şi  cu  clerul  în  genere. 

e)  înlăturarea  patimilor  şi  intereselor  politice  şi  personale  în  trebile 
bisericeşti. 

f)  Administraţie  vigilentă,  justiţie  creştină  şi  disciplină  desăvârşită  pentru 
cler. 

g)  Interesare  vădită  pentru  toate  nevoile  morale,  intelectuale  şi  mate¬ 
riale  ale  tuturor  credincioşilor. 

«Numai  asemenea  calităţi  întrunind  membrii  clerului  înalt  vom  putea 
dobândi: 

1.  pentru  cler:  continuă  priveghere  pornită  din  dragoste  părintească; 
ajutor  moral  şi  scut  împotriva  ori-căror  atacuri  nedrepte;  crearea  şi  în¬ 
treţinerea  unui  puternic  ascendent  faţă  de  păstoriţii  lor;  emuiaţiune  şi  re¬ 
compense  morale,  raţional  şi  meritat  date;  iar 

2.  pentru  popor:  credinţă  şi  vieaţă  creştinească». 

Părintele  arhimandrit  V.  Puiu,  care  nu  de  mult  a  fost  numit  director 
la  seminarul  nou  înfiinţat  din  Galaţi,  e  unul  dintre  bărbaţii  de  bune  spe¬ 
ranţe  ai  generaţiei  mai  tinere  din  biserica  României. 

Cinci  cuvântări  şi  două  cottferenţe  de  Dr.  Nicolae  Vecerdea.  Braşov 
1909  pag.  80.  In  cele  cinci  cuvântări,  pe  cari  autorul  le-a  ţinut  ia  di- 

ferite  întruniri  culturale,  se  dau  frumoase  aprecieri  şi  îndemnuri  pentru 
nizuinţele  noastre  întru  desvoltarea  culturii  naţionale.  Dintre  conferenţe, 
cea  dintâi  tratează  despre  «socialismul  modern  şi  naţionalitatea  noastră» 
o  chestie,  faţă  de  care  în  desvoltarea  noastră  politică  şi  culturală  ni  se 
impune  o  tot  mai  hotărîtă  precizare  de  front.  Acesta  e  şi  scopul  con- 
ferenţei  de  faţă.  într’o  expunere  clară  şi  cursivă  se  stabilesc  puncte  de 
orientare  generală  asupra  desvoltărei,  a  mijloacelor  de  luptă  şi  a  scopu¬ 
rilor  socialismului  modern.  Concluzia  pentru  noi  e  următoarea:  «socia¬ 
lismul  şi  mişcarea  socialistă,  chiar  dacă  ar  fi  fost  vreodată,  ele  în  viitor 
nu  mai  sunt  şi  nici  nu  mai  pot  fi  nici  primejdioase  şi  nici  păgubitoare 
pentru  desvoltarea  şi  progresarea  noastră  culturală  şi  naţională  (p.  46)... 
căci  chestiunea  ţărănească  a  neamului  românesc  nu  numai  înlocuieşte,  ci 
deadreptul  exchide  socialismul  şi  î!  face  cu  totul  imposibil  la  Români» 
(p.  45).  Dela  socialişti  am  putea  învăţa  însă,  cum  să  ne  însufleţim,  cum 
să  ne  organizăm,  cum  să  ne  împlinim  datorinţele  şi  să  aducem  jertfe 
morale  şi  materiale  în  munca  pentru  multele  şi  marile  ideale  culturale  şi 
sociale  ale  noastre,  dar  adăugăm  noi  — -  să  ne  ferim  a  întrebuinţa  tactica 
socialiştilor,  care  samână  ură  între  clasele  sociale,  căci  prin  o  asemenea 
înveninare  a  sufletelor,  cum  o  practică  democraţia  socială  în  unele  părţi, 
nu  se  poate  face  educaţia  spre  progres  cultural  a  nici  unui  popor  şi  a 
nici  unei  societăţi. 

Nu  ne  putem  uni  întru  toate  cu  felul  cum  priveşte  autorul  raportul 
socialismului  faţă  de  religiune,  când  afirmă  că:  «duşmănia  dintre  reli- 
giune  şi  socialism  a  provenit  şi  provine  mai  ales  numai  (!)  din  împreju¬ 
rarea,  că  în  lupta  care  s’a  încins  şi  se  dă  de  o  parte  între  socialism  re¬ 
prezentat  prin  burghezime,  reprezentanţii  oficiali  ai  religiunei,  adecă  preo- 
ţimea  şi  ceialalţi  funcţionari  ai  religiunei,  s’au  pus  şi  se  pun  încă  aproape 
totdeauna  pe  partea  burghezimei  capitaliste,  se  solidarizează,  se  indentifică 
cu  ea,  ba  întră  chiar  şi  îti  luptă  activă  pentru  ea»  (p.  41).  De  aici  ar 
urma,  că  —  deoarece  preoţimea  noastră  nu  se  identifică  cu  interesele 
burghezimei  capitaliste —  apropierea  între  noi  şi  socialism  ar  avea  cu  o 
pedecă  mai  puţin.  Adeseori  ni  s’a  dat  să  auzim  această  părere  chiar  din 
partea  unor  bărbaţi  cu  rol  conducător  pe  terenul  vieţii  noastre  politice. 
Chestiunea  e  însă  mai  complicată  decum  s’ar  părea.  Identificarea  preo- 
ţimei  din  unele  părţi  cu  interesele  claselor  conducătoare  ne-ar  putea  ex¬ 
plica  cel  mult  atitudinea  anticlericală  a  socialismului,  nu  ne  poate  explica 
însă  nici  decum  ostilitatea  pronunţată  a  acestuia  faţă  de  religiune  în  ge¬ 
nere.  Cauza  acestei  ostilităţi  este  a  se  căuta  în  faptul,  că  corifei  şcoalei 
germane  a  filozofiei  socialiste  au  intrat  cu  desăvârşire  în  apele  concepţiei 
materialiste  a  istoriei  şi  şi-au  construit  sistemul  pe  baza  acesteia.  în  cadrul 
unui  asemenea  sistem,  care  consideră  universul  întreg  şi  istoria  culturală 
îndeosebi  ca  un  proces  de  desvoltare  a  unor  puteri  excluziv  materiale, 
religiunea  nu  poate  avea  loc.  Cu  toată  francheţa  a  daclarat-o  aceasta 
Bebel  în  anul  1872  în  parlamentul  german:  «scopurile  partidului  (social- 

democrat)  sunt:  pe  terenul  politic  forma  republicană  de  stat,  pe  cel  eco¬ 
nomic  socialismul,  iar  pe  terenul  numit  religios  —  ateismul».  Intr’alt  loc 
ne  spune:  «marea  rezoluţie  socială...  se  deosebeşte  de  toate  mişcările 

de  acest  fel  din  trecut,  prin  aceea,  că  nu  caută  forme  religionare  nouă, 

ci  neagă  orice  religiune» ').  Nu  mai  puţin  radical  purced  faţă  de  religiune 
Marx  şi  Engels,  cari  declară  cel  dintâi  cuvânt  al  religiunei  (=  Dumnezeu) 

de  o  minciună,  care  trebue  sdrobită,  fiindcă  este  piatra  cea  din  capul 

unghiului  a  unei  civilizaţii  corupte.  Liebknecht  susţine,  că  blasfemia  (hula 
de  Dumnezeu  =  Gotteslăsterung)  e  necesară:  «um  der  Sache  den  Garans 
zu  machen».  Asemenea  vorbe,  spuse  de  oameni  cu  mare  trecere  în  sânul 
democraţiei  sociale,  trec  din  gură  în  gură  şi  devin  o  deviză  pentru  membrii 
partidului,  cari  şi  de  altcum  sunt  foarte  uşor  de  câştigat  pentru  o  împo¬ 
trivire  faţă  de  autoritatea  morală  a  religiunei.  Fapt  e,  că  pentru  reprezen¬ 
tanţii  socialismului  ştiinţific  cari  sunt  aderenţi  ai  concepţiei  materialiste, 
duşmănia  faţă  de  religiune  e  de  un  caracter  principiar.  Dar  paralel  cu 
discreditarea  materialismului  în  faţa  ştiinţii  s’a  temperat  şi  împotrivirea 
socialismului  în  contra  credinţii.  In  programele  partidului  social-democrat 
german  s’a  evitat  enunţarea  unei  împotriviri  făţişe  faţă  de  religiune.  Astfel 
programul  dela  Gotha  din  1875  şi  cel  dela  Erfurt  din  1891  declară  reli- 
giunea  ca  o  «afacere  privată»,  ceeace  nu  înseamnă  altceva  decât  a-i  în¬ 
toarce  spatele  prin  o  formulă  mai  delicată.  Sperăm  că  vom  avea  ocazie 
a  discuta  această  chestiune  mai  pe  larg. 

A  doua  dintre  conferenţele  dlui  Dr.  N.  Vecerdea  se  ocupă  de  auto¬ 
nomia  bisericei  noastre,  scoţând  la  iveală  meritele  celor  ce  s’au  luptat 
pentru  câştigarea  ei.  Se  explică  apoi  constituţia  noastră  bisericească  pe 
baza  «Statutului  organic»,  iar  la  sfârşit  se  fac  constatări  cu  privire  la  prac¬ 
tica  acelei  constituţii.  Fără  să  generalizeze  păcatele,  autorul  afirmă,  că: 
«autonomia  bise  icei  noastre  a  început  a  se  practica  în  anii  din  urmă  în 
măsură  tot  mai  nare  şi  mai  îngrijitoare  mai  ales  în  două  direcţiuni  rele, 
cari  pot  fi  indic  îte  prin  două  vorbe  foarte  bine  cunoscute  în  istoria  cul¬ 
turală  anume  prin  vorbele:  Simonie  şi  Demagogie.  Autorul,  ca  membru  al 
mai  multor  corooraţiuni  bisericeşti  ale  noastre,  este  în  măsură  a-şi  da 
seama  de  relele  cari  rod  la  temeliile  morale  ale  bisericei.  Pentru  stârpirea 
acestor  rele,  cari  nu  pot  fi  îndestul  osândite,  va  trebui  o  lucrare  conşti¬ 
entă,  la  care  să  se  asocieze  toţi  fiii  buni  ai  bisericei.  Trebue  curăţită 
«Plevna  internă»  ca  să  poată  rezista  atacurile  celor  din  afară.  —  Este  in¬ 
teresant  a  se  şti,  că  un  asesor  consistorial  s'a  făcut  că  trage  la  răspundere 
pe  conferenţiar  pentru  îndrăzneala  foarte  lăudabilă  de  a  fi  pus  degetul 
pe  rană.  Noi  întrebăm:  de  ce  nu  se  trag  la  răspundere  cei  vinovaţi  de 
păcatele  pe  cari  le  descopere  conferenţiarul?  Părinte  Sfinţia  Ta:  numai 
atunci  s’ar  face  începutul  îndreptării! 


’)  Die  wahre  Gestalt  des  Chriştentums  ed.  2.  1887. 

Tipicul  cultului  religios. 

Cazuri  liturgice,  date  şi  indigitări  tipiconale  pe  lunile  Iunie  şi  Iulie  1909. 

Observări  generale : 

Cum  s’a  amintit  şi  la  alt  loc:  Cu  Utrenia  din  Dumineca  tuturor  sfinţilor  se  în¬ 
cheie  stadiul  Pentecostarului;  iar:  cu  Vecernia  din  această  Duminecă  se  începe  stadiul 
propriu  al  Octoihului,  cel  mai  lung  period  al  cultului  în  marginile  anului  pascal,  period, 
care  durează  până  la  Dumineca  Vameşului  şi  a  Fariseului,  când  se  începe  al  treilea  şi 
cel  din  urmă  stadiu  în  practica  cultului  public  religios,  stadiul  Triodului  cu  durată  de 
zece  săptămâni  înainte  de  Paştile  următoare. 

Precum  în  stadiile  precedente :  al  Triodului  şi  al  Pentecostarului,  normele  şi  re¬ 
guleie  speciale  ale  tipicului  le  căutăm  si  le  aflăm  —  la  rândul  lor  —  în  Triod  şi  în 
Pentecostar,  totaşa  şi  în  stadiul  Octoihului :  normele  şi  reguleie  speciale  ale  tipicului, 
pentru  toate  cazurile  cultului:  la  Vecernii,  la  Utrenii  şi  la  Lifurgîi,  cazuri  cari  ar  obveni 
in  acest  stadiu  al  cultului,  le  vom  căuta  şi  afla  în  tipicul  Octoihului  mare,  aflătoriu  la 
finea  acestei  cărţi  rituale  de  strană. 

în  consecvenţă  cu  cele  premise,  aflându-ne  în  stadiul  Octoihului,  normele  şi 
reguleie  tipiconale  speciale,  în  practica  cultului  public,  le  vom  căută  şi  află  în  tipicul 
Octoihului  mare;  deci:  la 

7  Iunie:  Dumineca  a  3-a  după  Rusalii,  glas  2,  voscr.  a  3-a. 

La  Vecernie  şi  la  Utrenie:  cântările  glasului  din  Octoih  şi  ale  Mineiului,  cum 
prescrie  tipicul  Octoihului. 

La  Liturgie:  cele  obicinuite  cu  Apostolul  şi  Evangelia  acestei  Dumineci.  NB. 

14  Iunie:  Dumineca  a  4-a  după  Rusalii,  glas  3,  voscr.  a  4-a. 

La  Vecernie  şi  ia  Utrenie:  Cântările  glasului  din  Octoih  şi  ale  Mineiului,  ca  şi 

în  Dumineca  precedentă;  totaşa  şi  la  Liturgie:  Cântările  obicinuite  cu  Apostolul  şi 

Evangelia  Duminecii  a  4-a  după  Rusalii. 

21  Iunie :  Dumineca  a  5-a  după  Rusatli,  glas  4,  voscr.  a  5-a. 

La  Vecernie  şi  la  Utrenie:  Cântările  Octoihului  şi  ale  Mineiului. 

La  Liturgie:  Cele  obicinuite  cu  Apostolul  şi  Evangelia  acestei  Dumineci. 

24  Iunie:  Naşterea  sfântului  Ioan  Botezătorului. 

La  Vecernie,  la  Utrenie  şi  la  Liturgie:  Toate  ale  sărbătorii,  cum  se  află  şi  se 
prescrie  la  Mineiu. 

28  Iunie:  Dumineca  a  6-â  după  Rusalii,  glas  5,  voscr.  a  6-a. 

La  Vecernie  şi  la  Utrenie:  Cântările  glasului  din  Octoih  şi  ale  zilei  Mineale  în 

măsura  prescrisă  de  tipicul  Octoihului. 

La  Liturgie;  Cele  obicinuite  cu  Apostolul  şi  Evangelia  acestei  Dumineci. 

29  Iunie:  Sfinţii  Apostoli  Petru  şi  Pavel. 

La  Vecernie  şi  la  Utrenie:  Toate  ale  sărbătorii,  cum  se  găsesc,  şi  cum  se  prescrie 
la  Mineiu. 

La  Liturgie:  Cele  obicinuite  cn  Apostolul,  Evangelia  şi  Prioeastna  sărbătorii, 

5  Iulie:  Dumineca  a  7-tea  după  Rusalii,  glas  6,  voscr.  a  7-a 

La  Vecernie  şi  la  Utrenie:  Căntăriie  Octoihului  şi  ale  Minei  ilui  ca  şi  în  Dumi¬ 
necile  precedente. 

La  Liturgie:  Cele  obicinuite,  cu  Apostolul  şi  Evangelia  aces  i  Dumineci. 

12  Iulie:  Dumineca  a  8-a  după  Rusalii,  glas  7,  voscr.  a  8-a. 

La  Vecernie  şi  la  Utrenie:  Cântările  glasului  din  Octoih  şi  ale  Mineiului. 

La  Liturgie:  Apostolul  şi  Evangelia  Duminecii  cu  cele  obicinuite. 

19  Iulie:  Dumineca  a  9-a  după  Rusalii,  glas  8,  voscr.  a  9-a. 

La  Vecernie  şi  la  Utrenie:  Cântările  Octoihului  şi  ale  Mineiului. 

La  Liturgie;  Cele  obicinuite,  cu  Apostolul  şi  Evangelia  acestei  Dumineci. 

20  Iulie :  Sfântul  Proroc  Uie. 

La  Vecernie  şi  la  Utrenie:  Toate  ale  sărbătorii  cum  se  găsesc  la  Mineiu. 

La  Liturgie;  Cele  obicinuite,  Apostolul,  Evangelia  şi  Priceastna  sărbătorii. 

26  Iulie :  Dumineca  a  10-a  după  Rusalii,  glas  t,  voscr.  a  10-a. 

La  Vecernie  şi  la  Utrenie:  Ca  şi  în  Duminecile  precedente:  Cântările  glasului 
din  Octoih  şi  ale  Mineiului. 

La  Liturgie :  Apostolul  şi  Evangelia  acestei  Dumineci  cu  cântările  obicinuite  la 
Liturgia  sfântului  Ioan  Gură  de  Aur.  Cantor. 

NB.  în  cartea  Evangeliilor,  ordinea  Duminecilor  după  Rusalii  se  începe  în  Du¬ 
mineca  tuturor  sfinţilor,  care,  în  tipicul  din  'Nr.  precedent  al  «R.  T*.,  greşit  s’a  numit  a 
2-a  Dum.  după  Rusalii,  iar  cea  dela  3t  Mniu,  a  3-a  Dura.  după  Rusalii;  deci:  se  rectifică 
această  eroare. 

A  greşi,  e  lucru  omenesc ;  iar  a,  recunoaşte  şi  a  îndrepta  greşala,  e  lucru  şi  dato- 
rinţă  creştinească! 


